"SEMAKIN LAMA ALLAH MENGUJI, SEMAKIN SAYA BEROLEH KETENANGAN" - ELYANA

Raut wajah penyanyi Elyana tidak sedikitpun mempamerkan penderitaan yang dihadapinya, meskipun kini sedang bertarung nyawa melawan penyakit kanser limfoma tahap empat. Timbul kekaguman bagaimana Elyana atau nama sebenarnya, Erneelya Elyana Emrizal, 34, mengumpul kekuatan melawan penyakit berbahaya ditanggung sejak 10 tahun lalu.

Namun, selagi hayat dikandung badan, wanita kelahiran Shah Alam, Selangor itu tidak sesekali berhenti berharap untuk berjuang melawan penyakitnya. Wajahnya sentiasa ceria melayani pengikut dalam Instagram (IG) Live, biarpun sedang menerima rawatan di hospital selama dua minggu. Tetap manis menguntum senyum, seolah-olah tiada apa yang berlaku.

Mendasari hati ibu kepada dua cahaya mata, Cinta Sumayyah, 10, dan Cahaya Ramadhani, 2, Elyana berkata, kekuatannya mungkin disebabkan berkat doa insan dikenali mahupun tidak.

"Secara jujur, saya tidak tahu daripada mana datangnya kekuatan ini. Saya percaya berkat doa semua orang, ia bagaikan meniupkan semangat untuk saya terus bernafas. Saya hanya manusia biasa, ada masanya momen kecewa dan tertekan. Saya akui sukar menerima kenyataan pada awal disahkan menghidap kanser.

"Saya sering tertanya-tanya kenapa ia terjadi kepada saya? Saya juga mempersoalkan, kenapa orang lain menghidap penyakit sama boleh sembuh, tetapi saya tidak? Namun, lama kelamaan saya mula menyedari, semakin lama Allah menguji, semakin saya beroleh ketenangan

Klik untuk gambar besar

"Saya percaya kepada rezeki Allah dan tidak mengejar kehidupan dan keduniaan seperti dahulu. Walau bagaimanapun, Alhamdulillah, saya beroleh ketenangan dan rezeki sentiasa ada," kata penyanyi lagu 'Kalis Rindu' ini.

Dalam pada itu, Elyana berkata demi menjalani rawatan dengan tenang, dia juga menjauhkan dirinya daripada insan negatif. Akuinya, rohani juga semakin terisi selepas hampir 10 tahun menjadi pesakit kanser. Malah, pelakon drama 'Dunia Baru' dan 'Misi Dania Cun' itu berkata, dia juga tidak terlalu mengejar kebendaan.

Andai sebelum ini pekerjaan menjadi fokus utama, tetapi kini sekadar membiarkan Allah mengatur rezeki buatnya sekeluarga. Berkongsi tahap kesihatannya, Elyana yang baru sahaja keluar hospital bagi menjalani rawatan berkata, dia optimis, meskipun sel kanser sudah merebak pada anggota badan yang lain.

"Saya menjalani 10 kali rawatan radioterapi dan dimasukkan dua beg darah. Untuk rawatan radioterapi kali ini, doktor memfokuskan kepada sel kanser yang tumbuh pada bahagian dada kerana ia agak besar berbanding lain. Sebenarnya, tujuan asal ke hospital tempoh hari hanyalah untuk menambah darah, tetapi apabila ujian imbasan PET dilakukan, doktor mendapati terdapat ketumbuhan pada bahagian tengah dada. Jadi, doktor terpaksa menjalankan rawatan radioterapi secepat mungkin.

"Kesan ketumbuhan ini, saya sukar bernafas, malah batuk tidak henti-henti hampir setahun. Apabila asyik batuk, saya mengalami kesukaran menelan hingga menjejaskan selera makan. Ia juga memberi kesan kepada berat badan. Selain dada, kanser turut merebak pada bahagian paru-paru, belakang rahim, sedikit pada usus dan beberapa bahagian badan lain. Dengan bantuan steroid, berat badan hanya 35 kilogram (kg) kini sudah naik kira-kira tujuh kg. Selera makan juga sudah semakin baik berbanding sebelum ini," jelas Elyana.

Elyana berkata, dia hanya bersetuju ditahan di wad sekiranya suami, Khairul Anuar Husin, 46, dibenarkan menemaninya. Seperti diketahui, hospital mengenakan syarat ketat dengan hanya membenarkan pesakit terdiri daripada warga emas, kanak-kanak dan mereka yang uzur sahaja ditemani penjaga ketika pandemik COVID-19.

"Badan saya memang lemah sehingga tidak mampu berjalan ketika itu. Jadi, suami kena menguruskan saya sepanjang berada di hospital. Suami saya seperti suami lain, ada masanya keletihan menguruskan saya, tetapi tetap menjadi penyokong kuat. Dialah peniup semangat untuk saya terus berjuang, lebih lagi sejak melihat fizikal saya berubah," tuturnya yang disahkan menghidap kanser pada 2012.

Biarpun sudah hampir sedekad berjuang melawan penyakit selepas melahirkan anak sulung, Elyana berkata, dia tidak pernah berputus asa mencari penawar penyakitnya. Bahkan, tidak pernah rasa takut, biarpun ramai membuat tanggapan penyakit kanser adalah 'death penalty' untuk penghidapnya.

"Bagi saya, tiada apa yang perlu ditakutkan, semua orang bakal berdepan kematian suatu hari nanti. Saya percaya pada qada dan qadar, ada orang tidak sakit pun tiba-tiba boleh meninggal dunia. Ada yang diuji tiada makanan, ada pula dengan kesakitan. Pendek kata, setiap manusia tidak terlepas melalui ujian masing-masing.

"Jadi, apa yang boleh dilakukan, hadapilah ujian dengan ikhlas. Paling penting, belajarlah untuk reda. Apabila kita reda, insya-Allah ketenangan akan datang," katanya yang sedang berehat di rumah gembira selepas dua minggu terpisah dengan keluarga kecilnya.

Kongsi Elyana yang memulakan kerjaya nyanyian seawal usia 14 tahun itu lagi, dia dijangka akan dimasukkan semula ke wad untuk merawat sel kanser pada bahagian lain. Bagaimanapun, katanya, dia masih berada dalam dilema sama ada memilih rawatan kemoterapi atau radioterapi. Memandangkan anak-anak masih kecil, Elyana lebih selesa memilih radioterapi berbanding kemoterapi. Ini kerana kesannya tidak seteruk kemoterapi yang akan menyebabkan tubuhnya menjadi lembik.

"Saya akan lakukan apa sahaja sebagai ikhtiar untuk sembuh. Selain perubatan moden, saya mahu mencuba rawatan alternatif. Apa sahaja cadangan kenalan, saya akan cuba. Malah, saya pernah berulang alik selama hampir tiga tahun ke Jakarta, Indonesia untuk menjalani rawatan. Namun, saya tidak dapat terbang ke sana disebabkan COVID-19.

"Saya serasi dengan perubatan di Jakarta. Saya rasa lebih bertenaga seperti orang tidak sakit. Rawatannya menggunakan kaedah alami dan tidak mengenakan apa-apa bayaran. Rawatan juga lebih kepada kerohanian. Setiap malam Jumaat, ceramah agama diadakan membuatkan saya beroleh ketenangan. Biasanya, saya berulang alik antara sebulan atau dua bulan sekali. Kos mungkin agak tinggi kerana perlu terbang ke seberang. Namun, saya menjadi tidak berkira soal duit disebabkan beroleh ketenangan dan bertenaga," katanya.

Mengulas penampilan terbaharu yang kini berhijab, Elayan mengakui, dia sedang berubah perlahan-lahan untuk berhijab dengan sempurna. Akuinya, dia sudah lama berniat memakai tudung, memandangkan usia semakin meningkat dan anak-anak kian membesar.

"Jika dahulu, saya sibuk memikirkan konsep album, bimbang imej tidak bersesuaian. Lagipun, masih darah muda dan saya pula tidak pakai seksi, jadi belum masanya untuk berhijab. Tetapi, kini usia pun semakin meningkat, anak-anak sudah membesar. Dengan ujian COVID-19, saya rasa tiba masanya untuk saya berubah perlahan-lahan dan memakai hijab," jelasnya.

Untuk makluman, Elyana memulakan kerjaya nyanyian seawal usia 14 tahun. Sepanjang kerjaya, Elyana muncul empat album solo, dua album kompilasi dan merakamkan lebih 40 lagu. Selain lagu 'Kalis Rindu', lagu popular nyanyiannya termasuklah 'Niat', 'Tak Tercapai Akalmu' dan 'Kau Atau Aku'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUDUNG DIKRITIK, DIKATA KAMPUNG - LIYANA JASMAY BERANG

Pelakon dan penyanyi Liayan Jasmay mengambil keputusan untuk berhijran dan tampil memakai hijab pada tahun 2017. Sepanjang berhijrah, Liyana sudah beberapa kali dikritik berhubung gaya pemakaian tudungnya sehingga ada yang mengatakannya seakan mempermainkan agama.

Liyana nampaknya lebih selesa memakai topi atau 'snowcap' dengan pelbagai gaya. Penampilannya itu dikritik hebat dan ada netizen mendakwa pelakon itu memakai tudung sekadar main-main dan bakal membukanya suatu hari nanti.

Tidak hanya berdiam diri, segala kritikan dan kecaman netizen itu dibalas Liyana. Dia meminta agar orang ramai tidak perlu terlalu sibuk mencampuri urusannya dan mengritik cara pamakaian hijabnya yang dikatakan tidak menepati syarak.

Mungkin penampilan Liyana itu menimbulkan rasa kurang senang orang ramai tetapi lebih baik kita doakan yang baik-baik sahaja agar dia terus istiqamah untuk menutup aurat.

Klik untuk gambr besar

www.myartis.com / Sumber & foto: Beautifulnara & Instagram Liyana Jasmay

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISIASAT DAKWAAN TAK PAKAI PELITUP MUKA - NEELOFA & SUAMI TIDAK DIKENAKAN TUDUHAN RENTAS NEGERI

Nampaknya sekali lagi selebriti popular, Noor Neelofa disiasat dan kali ini berhubung dakwaan dia tidak memakai pelitup muka di sebalik niqab selepas menjadi bualan ramai. Hal ini mula menjadi perdebatan apabila sekeping gambar ketika hadir di Mahkamah Majistret Seremban menampakkan bayangan mulut dan hidungnya tular di media sosial.

Menurut laporan media, polis akan menjalankan siasatan terhadap Neelofa yang didakwa mengenakan niqab tanpa memakai pelitup muka di Kompleks Mahkamah Seremban pada Khamis. Menurut Ketua Polis Daerah Seremban, Asisten Komisioner Mohd Said Ibrahim, pihaknya telah menerima laporan berhubung isu yang sedang diperkatakan itu.

"Laporan polis diterima kerana tindakan tidak mematuhi prosedur operasi standard (SOP) pemakaian pelitup muka seperti mana diwajibkan pihak Kementerian Kesihatan Malaysia (KKM) kepada semua orang. Ini termasuklah kepada mereka yang mengenakan niqab penuh atau separuh.

Klik untuk gambar besar

"Polis tidak akan berkompromi dalam mengambil apa jua tindakan bagi memastikan SOP yang telah ditetapkan oleh Majlis Keselamatan Negara dan peraturan yang ditetapkan oleh KKM sentiasa dipatuhi," jelasnya dipetik sebagai berkata.

Katanya, penjelasan mengenai arahan tersebut telah dikeluarkan KKM dan kerajaan telah menguatkuasakan arahan bermula 1 Ogos tahun lalu. Berhubung hal ini, satu siasatan telah dijalankan mengikut Seksyen 269 Kanun Keseksaan (Akta 574) dan Peraturan 17(1) Peraturan-Peraturan Pencegahan Dan Pengawalan Penyakit Berjangkit (Langkah-Langkah Di Dalam Kawasan Tempatan Jangkitan) 2021.

Sementara itu, ramai yang tertanya-tanya mengapa kehadiran Neelofa dan suaminya ke mahkamah kelmarin hanyalah kerana kesalahan tidak mengimbas MySejahtera selain tidak memakai pelitup muka dan bukannya kerana isu yang lebih penting iaitu merentas negeri.

Terbaru, Pejabat Peguam Negara membuat keputusan untuk tidak mengenakan tuduhan rentas negeri terhadap selebriti pasangan itu berdasarkan kajian dan keterangan yang diambil berdasarkan kes tersebut. Menurut Ketua Polis Daerah Nilai, Superintendan Mohd Fazley Ab Rahman,

"Isu rentas negeri membabitkan Neelofa dan suaminya tidak dibawa ke mahkamah selepas mengambil kira kajian dilakukan Pejabat Peguam Negara. Kajian dan keputusan itu telah dibuat terlebih dulu berdasarkan keterangan yang ada," katanya.

Sebelum ini, pasangan ini mengaku tidak bersalah atas semua pertuduhan yang dikenakan dan dibenarkan ikat jamin sebanyak RM15,000. Mahkamah kemudiannya menetapkan 4 Jun sebagai tarikah sebutan semula kes.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJAT: "CAKAP AKU SENTUH KAABAH, TERUS MAKKAH TAK BOLEH MASUK... MANA BUKTI"

Umum sedia maklum mengenai pusat ibadah umat Islam di Makkah dan Madinah dihadkan pengunjungnya disebabkan penularan wabak Covid-19 yang menjadi kebimbangan dunia. Namun begitu, perkara tersebut turut memberi tempias kepada usahawan kosmetik, Sajat atau nama sebenarnya Muhammad Sajjad Kamaruzzaman.

Situasi yang berlaku itu turut dikaitkan kononnya Sajat turut menjadi punca perlaksanaan halangan sementara di negara Arab Saudi itu selepas dia bersama sahabat dalam rombongan jemaah umrah yang zahirnya seorang lelaki memakai telekung ketika melakukan ibadah.

Sajat meminta bukti kukuh yang mengatakan tindakan dia memegang Kaabah dengan bertelekung menyebabkan berlakunya penyebaran wabak Covid-19: "Rasa nak jumpa ustaz yang mengata aku! Apa masalah ustaz ini? Rasanya lockdown (istilah sebenar ialah perintah kawalan pergerakan) ini bukan kat Makkah saja. kena! Malah, satu dunia!

"Kau nak cakap fasal aku sentuh Kaabah, terus Makkah tak boleh masuk? Habis itu, agensi yang menipu orang pergi umrah itu? Itu bukan bencana ke? Mana bukti kukuh daripada penganalisis dunia yang mengata bahawa Sajat pegang Kaabah terus Makkah tak boleh masuk?

Klik untuk gambar besar

"Dah la ustaz, jangan buat fitnah, tak baik tau! Eee... geramnya!!! Tak kuasa saya macam ni! Menyampah!" kata Sajat yang meluahkan rasa marah terhadap individu yang membuat tuduhan itu di Instastory miliknya.

Pada awal Mac lalu, kerajaan Arab Saudi mengumumkan halangan sementara memasuki Makkah dan Madinah bagi umat Islam untuk melaksanakan ibadah umrah berikutan penularan wabak Covid-19. Berikutan itu, seorang individu bergelar ustaz mendakwa sekatan itu terjadi disebabkan tindakan Sajat memegang Kaabah ketika mengerjakan ibadah umrah pada awal Februari lalu.

Sebelum ini, Sajat yang mengenakan pakaian seperti wanita lengkap bertelekung ketika mengerjakan ibadah umrah mengundang kecaman hebat netizen. Dalam pada itu, Sajat menegaskan dia bukan punca sekatan itu dilakukan dan mempersoalkan tindakan individu itu membuat kesimpulan yang dianggap tidak benar.

"Kes orang lain makan makanan haiwan buas seperti kelawar, ular, kucing, anjing dan macam-macam lagi, hujung-hujung ustaz kata bala yang datang ni sebab aku pegang Kaabah. Apa ini? CNN tak ada masuk pun fasal ini? Tolonglah! Rumusan apa yang korang suka-suka buat andaian ini?" keluhnya.

www.myartis.com / Sumber & foto: mStar & Instagram Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BAGI HIBURAN PUN NAK 'COMPLAIN'... DIRI SENDIRI TERUMBANG-AMBING" - NABILA HUDA

Baru-baru ini penonton dikatakan telah meluahkan rasa tidak berpuas hati dengan juri program realiti The Masked Singer Malaysia ketika meneka peserta. Berhubung perkara tersebut, pelakon Nabila Huda yang juga juri program itu berkata, penonton tidak sepatutnya emosi jika juri salah teka.

"Guys, why so serious? Relax la. Korang (anda) tertekan tak dapat teka pastu (selepas itu) nak emosi dengan juri. Program ini bukan 'game show' lah yang anda nak emosi juri teka salah tu kenapa? Aduh, dari episod pertama kita tak boleh teka orang sama kalau juri lain sudah sebut.

"Apa-apa pun jawapan daripada juri tu jangan la emosi. Kami semua tau lah apa jawapan dia. Kalau semua juri kau nak positif, bijak, nak baik saja, anda tak bosan ke takda warna di meja juri tu? Cuma 'enjoy' saja dengan program. Ini tak habis-habis asyik nak 'complain' saja.

"Kalau semua sebut betul dari episod satu, tidak ada warna lah program ini. Sama saja macam program TV yang lain. Ini bukan rancangan pertandingan. Ini adalah program hiburan. Walaupun di Astro Warna, kenapa nak kena serius?," katanya.

Klik untuk gambar besar

Dalam ciapan sama di Twitter, Nabila berkata, pihak produksi ada alasan tersendiri kenapa menggunakan khidmat sembilan juri dari latar belakang dan pencapaian berbeza dalam industri.

"Kalau anda nak tahu ada sebab kenapa panggil sembilan juri. Anda tak nampak perwatakan dan sikap semua berbeza. Pencapaian masing-masing dalam industri pun lain-lain. Mereka menggabungkan dari caang berbeza di satu meja. Jadi, kira hebatlah Astro boleh fikir macam tu.

"Tak perlu la nak rasa 'annoyed' atau benci dengan setiap daripada kami. Kami di sini untuk menghiburkan anda. Anda fikir kak Raja (Raja Azura) tu bodoh ka? Kau gila ka apa. Dia orang lama. Dia makan garam dulu dari kita semua. Kalau kiri kanan nampak bijak, mesti kena tengah lain. Nak bagi seimbang.

"Kita ada pelakon, penyanyi, pelawak, pengarah dan pengacara di satu meja. Mana nak dapat? Ingat senang nak kumpul semua ni. Kami semua dari latar belakang berbeza. Nak jumpa pun tidak langsung. Jadi hargailah dari membenci atau cari salah kami sama seperti kami menghargai masa kita bersama.

"Berhenti asyik nak 'complain' dan nak 'annoyed'. Semua benda nak sempurna. Bagi hiburan di TV pun nak 'complain'. Suruh duduk rumah pun nak 'complain'. Tayang program ulangang di TV pun anda 'complain'. Semua benda tak puas hati. Nak jadi sempurna tapi diri sendiri terumbang-ambing," katanya.

Selain Nabila, juri yang terbabit dalam program itu adalah Remy Ishak, Datuk Aznil Nawawi, Raja Azura, Zizan Razak, Ramona Zam Zam, Michael Ang dan Angah Raja Lawak.

www.myartis.com / Sumber & foto: Harian Metro & Instagram Nabila Huda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN DOK MEREPEK, CAKAP BUKAN-BUKAN... KAMI TERUIH DELETE" - IZREEN

Menerusi satu entri yang dimuatnaik, pelakon Izreen Azminda telah mengingatkan pengguna laman sosial agar tidak meninggalkan sebarang komen berunsur negatif di akaun Instagram miliknya. Menurut Izreen, 35, dia tidak teragak-agak untuk memadam segala komen netizen yang boleh menimbulkan rasa kurang senang terhadap dirinya dan pengguna lain.

Katanya lagi, dia tidak mahu akaun media sosialnya itu menjadi medan untuk netizen untuk berkongsi perkara-perkara berunsur negatif: "🥰🥰🥰 (nk pesan Awai2.. Jgn ada yg dok merepek tau.. Jgn Cakap Benda yg bukan2.. benda2 negatif..

"Kata org tu kata org ni.. petik org tu petik org ni.. Perli org tu perli org ni.. Kalau rasa nk negatif p kat IG org yg mmg suka baca Benda2 yg berunsur negatif ni.. Kat IG kami.. Kami teruih delete na.. Tak syok dok tgk bertelagah sesama sendiri..

Klik unntuk gambar besar

"Kami tak mau Benda2 tak elok tu semua.. Beria Sgt pun bukannya duit bergolek golek mai kat ampa pun.. Kalau buleh duit kami pun nk mengata org kat IG 🤭🤭🤭 Bila kita cakap hok Baik2.. Yg Baik2 jugak mai kat kita 😊😘) #TAHUN2020 #STAYPOSITIVE #STAYHOME #MENUJUKEHADAPAN," demikian kata Izreen.

Terdahulu, Izreen bertindak membuka ruangan komen di Instagram selepas bertahun menutup fungsi tersebut kepada umum. Izreen bertindak menutup ruangan komen selepas perkahwinannya bersama pemuzik, Ude Wahid atau nama sebenarnya, Muhamad Radzi Abdul Wahid, 31, pada 2017 mencetuskan kontroversi.

www.myartis.com / Sumber & foto: Astro Gempak & Instagram Izreen Azminda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - BILA RAS ADIBA RADZI RELA BOTAK

Demi kempen Majlis Kanser Nasional (MAKNA), Ras Adiba Radzi rela mengorbankan rambutnya untuk kempen tersebut bagi menyokong kanak-kanak yang menderita kanser.

Kempen tersebut yang dinamakan sebagai kempen 'Jom Botak' bertujuan untuk mengumpul dana sejumlah RM50,000 bagi membantu pesakit kanser. Moga usaha tersebut mendapat sokongan dan bantuan ramai pihak sekaligus dapat meringankan tabung Majlis Kanser.


ARTIS BARU LELAKI POPULAR - NETIZEN PERTIKAI KEMENANGAN, PERSOAL SIAPA CHUBB-E

Pada malam Anugerah Bintang Popular Berita Harian (ABPBH) Ke-33, penyanyi Chubb-E telah menewaskan calon favourite seperti Zynakal dan Yonnyboii apabila memenangi kategori Artis Baharu Lelaki Popular, sekaligus mencipta kejutan.

Namun, kemenangan Chubb-E atau nama sebenar, Muhammad Shahrul Ashlyn Awang Ashrul Affandy ternyata menimbulkan persoalan netizen yang tertanya-tanya siapa sebenarnya Chubb-E kerana ramai tidak mengenali penyanyi itu.

Kata netizen lagi, mereka tidak pernah melihat Chubb-E di kaca televisyen dan tidak dikenali ramai tetapi boleh dinobat sebagai Artis Baharu Lelaki Popular.

Namun ada segelintir netizen mengatakan mereka mengenali penyanyi itu sejak dari program realiti kanak-kanak Ceria PopStar dan MegaStar.

Klik untuk gambar besar

Hampir lapan tahun berkecimpung dalam dunia seni. Chubb-E pernah tampil dengan single 'Aku Tak Kisah' pada 2018 disusuki Kita, tahun lalu dan terbaru, Padan Muka. Chubb-E mula mendapat perhatian apabila menyertai program realiti Dansa Dan Sing, tahun lalu.

Akui terkejut dengan kemenangan tersebut, Chubb-E mengucapkan terima kasih buat peminatnya dan tidak sangka kemenangan berpihak padanya. Ujarnya, kemenangan tersebut adalah hadiah untuk ibu bapanya.

"Saya tak jangka dan tergamam berganding dengan artis berpengalaman. Terima kasih kepada peminat. Ada usaha berkempen dengan peminat. Tetapi, saya tak sangka ia menyebelahi saya. Hadiah untuk mak ayah sebab hari lahir mereka jatuh bulan ini," katanya.

www.myartis.com / Sumber & foto: Rotikaya, Berita Harian & Instagram Chubb-E

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO SEDIH SYAWAL & FIQA BUAT RAMAI TERSENTUH

Selepas melangsungkan perkahwinan baru-baru ini, Syawal dan Fiqa yang merupakan juara musim pertama Pelamin Fantasia tiba-tiba muncul dengan video pendek yang cukup menyentuh hati. Ia adalah hasil garapan CST PRODUCTION istimewa untuk mereka berdua.

Walaupun sebelum ini mereka dilanda gosip panas  mengenai ‘Rizalman Bengang Baju Pengantin Pelamin Fantasia Dikritik Nampak Murah‘, namun kini semuanya kembali tenang. Mungkin semuanya telah dapat diselesaikan secara baik agaknya.

Pada anda yang meminati mereka berdua... jom tonton!

VIDEONYA SELEPAS INI...

ATAU KLIK DI SINI

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FAYE KUSAIRI NAFI BERPISAH DENGAN AZMI HATTA

Sebelum ini, hubungan percintaan antara pelakon Faye Kusairi dengan bekas suami Elly Mazlein iaitu pengarah drama, Azmi Hatta mendapat perhatian ramai kerana dakwaan mengatakan Faye sebagai punca Azmi dan Elly bercerai.

Namun baru-baru ini, tiada angin tiada ribut, tiba-tiba sahaja netizen kecoh mengatakan Faye sudah berpisah dengan Azmi kerana orang ketiga.

Bagaimanapun, Faye atau nama sebenarnya Dayangku Faratiwan Adnil Awang Kusairi, 29, menafikan dakwaan berkenaan dan berkata yang mereka masih pasangan kekasih malah hubungan mereka berjalan lancar.

"Saya tidak tahu macam mana boleh cerita kononnya saya dan Azmi sudah berpisah. Terus-terang, kami masih berkawan rapat dan hubungan kami masih sama seperti sebelum ini.

"Begitu juga dengan dakwaan ada orang ketiga dalam hubungan kami. Saya dan Azmi tidak mahu ambil tahu gosip yang tersebar ini.

"Saya sudah malas hendak komen isu sebegini. Kalau saya buka mulut pun orang tetap tidak percaya dan mengecam saya juga. Jadi, lebih baik saya berdiam diri dan tidak perlu mengulas apa-apa lagi," katanya.

Mengulas perancangan menamatkan zaman bujang, Faye berkata dia berserah kepada ketentuan takdir.

"Buat masa ini, saya dan Azmi sibuk dengan karier seni masing-masing. Kalau ada jodoh kami, adalah. Jika ditakdirkan tiada jodoh di antara kami, saya reda. Fokus dan keutamaan saya sekarang adalah mengukuhkan nama dalam kerjaya seni," jelasnya.

Sumber: Harian Metro

Foto: Faye Kusairi IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"TIADA DUIT MAKAN, RUMAH TAK DIBAYAR SEWA SELAMA EMPAT BULAN" - HAZAMI DEDAH DUA TAHUN TIADA 'JOB'

Ekoran penularan C0V1D dan pelaksanaan Perintah Kawalan Pergerakan (PKP) sejak 2020, telah membuat ramai yang terkesan termasuklah penyanyi Hazami, 47, yang akui dirinya juga terkesan teruk.

Kongsi Hazami, pelbagai kesukaran dilalui hingga terpaksa mengikat perut, sewa rumah tertunggak dan banyak lagi. Menurut Hazami, kesusahan itu membuatkan dia terfikir untuk menjual piano kesayangannya bagi menampung kehidupan.

"Sebenarnya saya juga terkesan dengan pandemik C0V1D. Saya sudah lebih dua tahun tiada 'job' (tawaran nyanyian). Saya tiada duit nak makan, malah rumah saya juga pernah tidak dibayar sewa selama empat bulan. Duit dalam bank tinggal RM200 saja. Ia berlaku pada awal tahun lalu.

"Tapi saya jenis senyap dan tidak bercerita. Saya diamkan saja, dan baru ini saya berkongsi. Saya memang menerima royalti dari penulisan lagu saya, tapi disebabkan pandemik, sistem semuanya terganggu, jadi duit tidak masuk.

"Tapi semuanya sudah okay sejak Januari lalu. Cuba bayangkan saya tiada gaji tetap, jadi bila setiap bulan duit kena keluar, duit simpanan pun boleh habis kerana bukan sekejap kita lalui PKP.

"Adik-beradik banyak membantu. Ketika ujian berlaku, saya tak tahu apa nak buat hingga menelefon semua persatuan seperti Badan Perlindungan Hak Cipta Muzik (MACP) dan Recording Performers Malaysia (RPM), serta syarikat penerbitan saya, menyatakan saya memerlukan duit.

Klik untuk gambar besar

"Mereka memberikan saya 'advance' atau pendahuluan dan duit itu semua dimasukkan dalam tempoh tak sampai 24 jam. Malah, rakan-rakan dalam industri ramai yang ambil tahu dan membantu seperti Datuk Hattan dan Kak Jee (Fauziah Latiff).

"Sebenarnya saya tak mahu menagih simpati orang. Ketika saya sakit dulu pun, saya diam. Perangai saya memang tak suka susahkan orang. Ketika pandemik, bukan saya seorang saja terkesan, malah satu dunia. Kalau saya fikir saya susah, ada lagi yang lebih susah. Jadi saya terima ujian saya seadanya," katanya.

Terbaharu, Hazami menjadi antara penyanyi legenda yang terbabit dalam program Terpaling Juara bersama Ifa Raziah dan Rahmad Mega serta tiga peserta yang dipilih daripada uji bakat yang diadakan.

Peluang diberikan stesen TV3 menyertai program baharu itu disifatkan Hazami umpama bulan jatuh ke riba selepas berdepan keperitan hidup ketika era pandemik.

Bersyukur atas rezeki tidak diduga, Hazami terharu dan menganggapnya sebagai peluang besar untuk kembali menonjolkan diri selepas 22 tahun membina nama dalam industri muzik.

"Alhamdulillah atas rezeki yang Allah berikan. Saya tahu pasti ada yang menganggap tak habis-habis muka Hazami, namun di sebaliknya, orang tak tahu bagaimana saya bersyukur dengan peluang ini. Anda ingat senang dipilih berentap dengan dua penyanyi berpengalaman seperti Ifa Raziah dan Rahmad Mega. Memang bukan perkara mudah," tutur

Dalam pada itu, Hazami atau nama sebenarnya, Norkamal Hazami Ahmad berkata, dia menerima royalti menerusi hasil karya yang dihasilkan, namun bayaran tersekat disebabkan era pandemik.

"Saya diberitahu sistem terganggu, jadi, duit tak masuk. Namun, sekarang sudah okay. Cuba bayangkan, saya tiada gaji tetap, tetapi duit perlu keluar, setiap bulan. Sudah tentu duit simpanan habis kerana fasa Perintah Kawalan Pergerakan (PKP) bukan sekejap," katanya.

Penyanyi kelahiran Ipoh, Perak itu berkata, dia tidak mahu menagih simpati orang: "Ketika sakit dahulu pun saya mendiamkan diri. Perangai saya memang tidak suka menyusahkan orang lain.

"Saya tahu bukan saya seorang sahaja, malah satu dunia terkesan ketika era pandemik. Kalau saya fikir susah, ada lagi orang yang lebih susah. Jadi, saya terima ujian ini dengan berlapang dada," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


Kecoh Farid bersubang dua telinga...

Dunia hiburan kecoh bila pelakon dan pengarah Farid Kamil memakai subang @ anting-anting di kedua telinganya. Ada yang mengandaikan Farid cetek agama dan ada juga yang mendakwa Farid hanya sekadar bergaya."Anak seni memang pandai dalam semua hal, lebih-lebih lagi tiga rasa ini dijadikan satu momentum untuk berjaya dalam hidupnya," ujar seorang forumer. "Rasanya subang tersebut hanya subang kelip sahaja dan bukan dibuat lubang kekal sebagaimana yang kita fikirkan," ujar segelintir peminat pula.Bagaimanapun, bagi Farid, dia merasa perbuatannya itu bukan merendahkan hukum atau mahu menunjuk-nunjuk. Dia sebaliknya sekadar mahu menjayakan majlis pelancaran drama bersiri baru-baru ini."Saya memakai subang di kedua-dua belah telinga untuk menjayakan pelancaran drama bersiri Lagenda Budak Setan pada malam itu sahaja," dakwa Farid Kamil ketika diajukan soalan oleh wartawan.Namun dalam hal ini, pelakon seharusnya ada garis batasan dalam menghayati watak atau berpakaian agar mereka tidak terus bergelumang fitnah. Kerana hukum tetap hukum dan yang haram tidak boleh dihalalkan meskipun untuk sekadar bergaya, gurauan atau lakonan.(\__/)(='.'=)(")_(")www.myartis.com 2010


TERIMA BIL HANDPHONE RM9,000 - DAFI BERANG & TERKEJUT

Perkhidmatan yang diberi tidak selari dengan bil yang diterima!

Begitulah luahan hati Dafi atau nama sebenarnya Gadaffi Ismail Sabri, 26. Ini kerana, syarikat telekomunikasi yang dimaksudkannya bukan sahaja tidak mesra pelanggan, malah menganiaya dirinya dengan bayaran mencecah RM9,000.

"Bayangkan selama ini mereka selalu meminta saya membayar bil tepat pada masanya dan akan menyekat talian sekiranya sudah sampai had yang ditetapkan.

"Tetapi ketika saya di Pulau Boracay, Filipina mereka tidak menyekat talian sehinggakan bil saya melambung RM9,000.

"Dah lama saya bengang dengan syarikat telekomunikasi ini. Ada saja masalah mereka. Memandangkan ramai yang mengeluh mengenai perkara sama, saya pun mengambil tindakan untuk meluahkan rasa tidak puas hati secara umum di laman Instagram," ujarnya kepada media.

Untuk info, kelmarin, Dafi telah meluahkan perasaan di laman sosial mengenai perkhidmatan syarikat telekomunikasi warna biru yang bermasalah.

"Say no to XXXXXX! Payment nak orang buat on time... service macam taik! Penipu! Help me spread the word! Tell ur friends and family!" demikian tulis Dafi dalam statusnya itu.

Berikutan itu, ramai pengikut laman sosialnya yang mempunyai masalah sama turut menyokong tindakan tersebut.

Terdahulu, ditanya apakah dia tidak takut berdepan dengan sebarang tindakan undang-undang daripada pihak terbabit, kata Dafi: "Buat apa saya nak takut. Sebagai pengguna, saya berhak untuk bersuara. Bukankah pelanggan selalunya betul?" tegasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DIKECAM NETIZEN - USTAZ EBIT LEW TENANGKAN HATI DENGAN SOLAT SUNAT, MENANGIS & MEMAAFKAN

"Saya sentiasa memaafkan mereka ini dan akan terus fokus membuat kebaikan dan menolong orang di luar sana..," demikian kata penceramah terkenal, Ustaz Ebit Lew yang hanya memilih untuk mengabaikan kata-kata negatif daripada segelintir masyarakat dan sentiasa memaafkan mereka di luar sana yang berniat tidak baik kepadanya.

Kesungguhan dan keprihatinan Ebit Lew dalam kerja-kerja amal serta aktiviti menghulurkan bantuan kepada mereka yang memerlukan memang sangat dikagumi oleh segenap lapisan masyarakat.

Meskipun begitu, pastinya ada mulut-mulut yang menyinggung perasaan pendakwah tersebut seperti kata-kata kurang enak seolah-olah dia ingin menunjuk kekayaan dan ada juga yang tampil merendah-rendahkan usaha murninya itu.

Ebit Lew yang sering memuat naik video serta foto-foto sepanjang perjalanan kerja amal di media sosial juga nampaknya tidak terlepas daripada kata-kata manusia yang tidak berpuas hati dengan apa yang sedang dilakukannya kini.

Klik untuk gambar besar

Mengakui berasa sedih apabila ditimpa ujian seperti itu, Ebit Lew atau nama sebenarnya Ebit Irawan Ibrahim Lew,36, berkata dia akan sentiasa mengingati pengorbanan Nabi Muhammad S.A.W ketika mengembangkan syiar Islam yang baginya pernah diperlakukan lebih dasyat berbanding apa yang dilaluinya kini.

Ebit juga menjelaskan bahawa antara perkara yang dilakukan ketika berasa kecewa dan sedih dengan benda-benda negatif adalah dengan menangis kepada Allah serta sering melakukan solat sunat dua rakaat seperti Tahajud dan Dhuha.

"Allah sahaja tempat saya mengadu untuk permudahkan apa yang ingin saya lakukan. Menangi mengadu kepada-Nya. Insya Allah selepas itu akan berasa lega dan lapang dada. Segala apa yang ingin kita lakukan selepas itu Insya Allah tiada masalah, dipermudahkan malah rasa lebih bersemangat," tuturnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HILANG SUMBER PENDAPATAN SEBAGAI PELAKON - HALIMAH NAIM TERIMA BANTUAN

"Walaupun bayaran sebagai pelakon tambahan tidak seberapa, sekurang-kurangnya dapat membantu suami menjana pendapatan tambahan buat kami seisi keluarga. Tetapi sejak arahan PKP dikeluarkan, saya tidak dapat keluar bekerja, apatah lagi penggambaran tergendala.

"Pendapatan suami sebagai pemandu teksi turut terjejas. Dalam tempoh PKP ini, bukan senang hendak mendapat pelanggan. Apabila suami cuma mampu membawa pulang RM15, kami tetap bersyukur asalkan dapat membeli makanan untuk hari itu.

"Alhamdulillah, kerajaan menyediakan bantuan PRIHATIN, dapatlah meringankan sedikit bebanan. Tetapi dengan RM800, berapa lama mampu bertahan dengan isi rumah tujuh orang. Jadi, wang itu saya gunakan secara berhemah dan mengelak daripada membazir," demikian kata pelakon Halimah Naim.

Dengan upah sebagai pelakon ekstra dan pembantu tidak seberapa, malah tawaran kerja pernah bertandang antara tiga hingga empat bulan sekali, Halimah Naim buntu apabila Perintah Kawalan Pergerakan (PKP) dikuatkuasakan.

Dalam tempoh arahan duduk di rumah, pernah sekali, suami yang mencari nafkah sebagai pemandu teksi, sekadar membawa pulang RM15 selepas seharian mencari penumpang. Usaha wanita berusia 61 tahun yang pernah membintangi lebih 100 drama ini mencari pendapatan tambahan dengan menjual nasi lemak juga terhenti akibat PKP.

Dek rasa perit biarpun akur PKP perlu dipatuhi, Halimah terpaksa 'mengorek' duit simpanan yang tidak seberapa bagi mengisi perut enam ahli keluarga lain iaitu suami, tiga anak dan dua cucu. Halimah mengaku terputus punca pendapatan sejak PKP dilaksanakan pada 18 Mac lalu.

Dia sepatutnya terbabit dengan penggambaran sebuah projek iklan atau komersial selama tiga hari pada bulan ini, namun ditangguhkan berikutan PKP. Perniagaan nasi lemak yang terjejas menyebabkan Halimah bertambah buntu apabila tempoh kuarantin dilanjutkan sehingga 28 April ini.

Selain bantuan kerajaan, Halimah bersyukur Persatuan Seniman Malaysia (SENIMAN) dan pendakwah, Ustaz Sheikh Muhammad menunjukkan keprihatinan mereka menghulur bantuan barangan asas: "Bantuan barangan asas tidak selalu diterima. Saya tetap bersyukur kerana ada pihak yang memandang pelakon pembantu seperti saya.

"Bukan apa, sumbangan pelakon pembantu seperti kami sering dipandang remeh. Saya dan seorang teman pernah digugurkan daripada menerima bantuan hanya disebabkan kami berstatus pelakon pembantu. Terkilan apabila ada yang melayan kami sedemikian rupa, tetapi kami reda dan menganggap ia bukan rezeki," jelasnya.

Melihat dari sudut positif, Halimah berkata, PKP dapat mengurangkan beban membuat persiapan Aidilfitri. Tahun ini dia dapat berjimat kerana tidak perlu membeli baju raya baharu untuk cucu dan persiapan lain.

"Sebenarnya, sebelum PKP, tawaran lakonan kian berkurangan. Saya perlu menampung hidup dengan menjual nasi lemak. Sejak kebelakangan ini, sebulan saya hanya menerima satu tawaran berlakon. Bayaran yang diberi kepada pelakon tambahan seperti kami bukanlah lumayan," tuturnya.

Halimah berkata, ketika memulakan kerjaya dalam bidang lakonan pada 2005, dia hanya menerima RM50 sehari: "Selepas hampir 15 tahun, bayaran diterima tidak banyak berubah. Kebanyakan penerbit beritahu mereka tiada bajet.

"Walaupun bayaran diberi tidak berbaloi, saya terpaksa terima kerana sekarang terlalu banyak persaingan daripada pelakon tambahan generasi baharu. Jadi, sukar hendak mendapatkan projek lakonan. Ada kalanya tiga empat bulan sekali barulah dapat tawaran," ujarnya.

Halimah berkata, ada ketika, dia terpaksa menebalkan muka bertanya kepada pengurus produksi watak yang sesuai biarpun sekadar tempelan sebagai orang kampung. Namun, jawapan diterima, sering menghampakan.

"Kebanyakan watak diberi kepada pelakon lebih muda yang sanggup menerima bayaran murah. Jadi, kami tidak boleh terlalu memilih biarpun ada kala bayaran diterima tidak berbaloi. Biarlah, asalkan ada makanan untuk diletakkan atas meja buat keluarga," katanya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS USM - ARJA LEE SAMBUNG PENGAJIAN DI UPSI

"Saya memang sudah lama menyimpan hasrat untuk menyambung pengajian di peringkat sarjana selepas tamat pengajian di USM (Universiti Sains Malaysia). Selepas empat tahun, saya bersyukur kini dapat merealisasikan impian itu. Saya memutuskan untuk menyambung pengajian dan bidang Pengajian Seni kerana kursus itu sangat tepat dengan apa saya lakukan sekarang.

"Kursus sepenuh masa itu akan membabitkan kerja khusus dan penyelidikan. Saya dimaklumkan saya adalah golongan selebriti pertama yang menyambung pengajian peringkat itu di sana. Pihak UPSI juga berharap lebih ramai lagi selebriti memilih universiti itu selepas ini.

"Insya-Allah saya akan tamat pengajian pada 2021," demikian kata pelakon dan penyanyi Arja Lee yang  menjadi selebriti pertama mengikuti pengajian Ijazah Sarjana dalam bidang Pengajian Seni di Universiti Pendidikan Sultan Idris (UPSI), Tanjung Malim, Perak yang bermula minggu depan.

Klik untuk gambar besar

Arja, 36, ketika dihubungi berkata, dia bersyukur apabila berjaya diterima mengikuti pengajian di universiti berkenaan untuk tempoh setahun setengah. Walaupun mengikuti pengajian sepenuh masa, Arja tetap akan aktif sebagai pelakon dan penyanyi.

Dia juga gembira apabila projek Arja Art Academy diterima sebagai tugasan dalam pengajiannya nanti: "Saya cuma akan menghadiri kelas pada Jumaat dan Sabtu. Selebihnya, saya masih ada masa untuk kerjaya seni saya termasuk menguruskan projek Arja Art Academy.

"Syukur, projek itu diterima pensyarah saya untuk dijadikan satu daripada tugasan besar dalam pengajian nanti. Saya juga ada menyimpan niat untuk menjadi pensyarah selepas ini," tuturnya yang kini sibuk menjalani penggambaran drama 'Pesan Pada Hati' yang turut dibintangi Shukri Yahaya, Nabila Razali, Chacha Maembong, Jasmin Hamid dan ramai lagi.

www.myartis.com / Sumber & foto: Harian Metro & Instagram Arja Lee

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA KEK PERKAHWINAN ZAHIRAH & AIMAN MASUK BERITA ANTARABANGSA

Semua mengetahui mengenai kek perkahwinan pasangan pelakon Zahirah Macwilson dan Aiman Hakim Ridza yang berbentuk seperti Chandelier yang sebelum ini telah menarik perhatian ramai. Lebih menarik lagi, berita mengenai kek unik yang tular itu mendapat liputan media hingga ke luar negara.

Zahirah berkongsi perkara itu menerusi sebuah entri di akaun Instagram miliknya. Menurut Zahirah, selain media tempatan, artikel mengenai kek perkahwinannya itu turut disiarkan di Fox News, China Press serta beberapa negara lain.

"Kek kami mendapat perhatian media antarabangsa! Suami saya ada menghantar beberapa foto screenshot beberapa artikel yang menulis tentang kek perkahwinan kami. Kek kami telah masuk Fox News, China Press, India, Russia, Sepanyol, Jepun dan banyak lagi!" tulis Zahirah kegembiraan.

Klik untuk gambar besar

Menjengah ruangan komen, rata-rata pengikut Zahirah meninggalkan respon positif, rata-rata mereka turut teruja dengan berita itu. Kek tersebut direka seperti bentuk chandeliar dan digantung dari siling ruang dewan.

Terdahulu, Zahirah dan Aiman dinikahkan oleh bapa kandung Zahirah sendiri pada 20 Februari 2020 di Glam Hall, Damansara. Majlis resepsi mereka pula berlangsung sehari selepas itu di lokasi yang sama.

www.myartis.com / Sumber & foto: Astro Gempak & Instagram Zahirah Macwilson

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - KEADAAN HAZAMI YANG SEMAKIN PULIH

Jika sebelum ini, Hazami dimasukkan ke hospital akibat mengalami pendarahan dalam usus, terkini Hazami telah dibenarkan keluar dari hospital kerana kesihatannya sudah semakin sihat dan dia kini sedang berehat di rumah ibunya di Gombak.

Berita itu disahkan sendiri oleh persatuan Karyawan yang baru-baru ini melawat Hazami di kediaman ibunya.

Klik gambar untuk size besar

Pihak Karyawan yang diwakili oleh Dato' Freddie Fernandez memberitahu keadaan Hazami sedikit kurang bermaya namun begitu dia masih ceria.

Selain melawat penyanyi yang popular dengan lagu 'Katakanlah' itu, pihak Karyawan turut memberi sumbangan ehsan bagi menampung serba sedikit wang perubatannya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PU SYED PERSOAL 'KEBEBASAN' SAJAT & TEMAN LELAKI: "APA STATUS JANTINA KEDUA-DUA MAKHLUK NI?"

"Persoalan demi persoalan dalam benak fikiran ni. Apa status jantina kedua-dua makhluk ni. Bebasnya mereka berkongsi gambar-gambar tak senonoh macam ini, tak ada langsung tindakan ke? Sampai bila nak biarkan mereka macam ni?

"Bodoh boleh diajar, tapi membodohkan diri tentang halal dan haram satu yang sangat hina dan kurang ajar!," tulis pendakwah Pencetus Ummah (PU) Syed Bakri Al-Yahya menerusi laman Instagram miliknya.

PU Syed mempersoalkan 'kebebasan' yang dimiliki usahawan kosmetik, Nur Sajat yang dilihat seolah-olah semakin bertindak keterlaluan di media sosialnya.

Menurut PU Syed, lebih menghairankan apabila tiada tindakan diambil ke atasnya daripada pihak berwajib biarpun apa yang dilakukan usahawan tersebut jelas bertentangan dengan agama.

Klik untuk gambar besar

Dalam posting tersebut, PU Syed turut memuat naik paparan gambar kemesraan antara Sajat dan teman lelakinya yang merupakan warga Lubnan yang dikenali sebagai Jadooss.

Lebih menjadi tanya tanya, menurut PU Syed, golongan seperti Sajat seolah-olah 'kebal' daripada dikenakan tindakan: "Bila terviral kisah anak murid dan air ketum tu terus jadi kes polis. Ambe viral kes Sajat dan gengnya, sapa sudoh (sampai ke hari ini).. sepi," katanya.

Bahkan, menurutnya lagi, dia kini sudah merujuk dan mendapatkan pandangan pakar perundangan berhubung hal tersebut: "Saya ada ajukan pandangan saya tentang geng LGBT (Lesbian, Gay, Biseksual dan Transgender) pada rakan-rakan, minta pandangan dan salah satunya adalah isu paknyah paling dikenali di Malaysia ini.

"Lagu mana nak dakwa kerana dia seolah-olah bebas nak buat apa yang dia suka di media sosial dan di bumi Malaysia ini. Saya juga ada merujuk pada pakar perundangan tentang isu ini, tunggu hasilnya," ujarnya lagi.

Sebelum ini, Sajat juga pernah mencetuskan kemarahan umum apabila berkongsi gambar dan video yang disifatkan keterlaluan. Bahkan, sebelum ini, usahawan tersebut juga pernah dikatakan sengaja mempermain-mainkan agama.

Pada masa sama, sejak akhir-akhir ini selain Sajat, beberapa individu dalam kalangan usahawan juga dikatakan bertindak keterlaluan sehingga sanggup mengenepikan soal moral semata-mata mahu melariskan produk di media sosial.

www.myartis.com / Sumber & foto: Astro Gempak & Instagram PU Syed

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DA'I FARHAN: "MUNGKIN KERANA DENDAM... VIRALKAN PERKARA FITNAH....."

Sebelum ini kecoh di media sosial apabila juara rancangan dakwah Da'i musim kedua, Da'i Farhan atau nama penuhnya Da'i Nik Ahmad Farhan Nik Mohamad, memuatnaik kenyataan mengejut bahawa dia sudah berkahwin kali kedua dengan seorang doktor yang juga ibu tunggal anak lapan di Tanah Suci Mekah. Da'i Farhan turut berterima kasih kepada isteri pertamanya yang tabah dan kuat menerima hakikat tersebut.

Isu itu menarik perhatian ramai, lebih menggemparkan ada individu mendakwa Farhan sebenarnya berkahwin secara rahsia tanpa mendapat izin dan persetujuan daripada isteri pertamanya yang kini sarat mengandung anak kedua mereka. Dalam surat terbuka tersebut, individu itu mendakwa Da'i Farhan menggunakan dalil agama untuk kepentingan peribadi. Kata individu itu lagi, isteri pertama dapat tahu suami bernikah daripada orang lain bukan dari mulut suami sendiri.

Individu itu yang merupakan seorang perunding kewangan menulis surat terbuka menerusi laman Facebook, menyatakan perkahwinan pendakwah bebas itu tidak direstui keluarga dan isteri pertamanya. Enggan dirinya terus dikecam netizen, Farhan akhirnya tampil membuka mulut menjelaskan perkara sebenar. Da'i Farhan berkata individu tersebut yang juga merupakan rakan baik isterinya berbuat demikian kerana mahu membalas dendam dan tidak boleh menerima isterinya reda untuk hidup bermadu.

Klik untuk gambar besar

Memuatnaik bukti perbualan WhatsApp antara isteri pertamanya dan perunding kewangan tersebut rakan baik, Farhan menjelaskan berkemungkinan kerana dia tidak memberi izin kepada isterinya untuk membeli rumah dengan perunding kewangan tersebut, menjadi punca wanita itu menyebarkan berita tidak benar mengenai pernikahannya.

Untuk makluman, Farhan dan isteri keduanya diijabkabulkan di Tanah Suci Makkah ketika menunaikan umrah beberapa bulan lalu. Pasangan ini kemudiannya telah mengadakan majlis resepsi sekitar Oktober lepas di Hamshire Flora Terrace, Kuala Lumpur.

Meskipun Da'i Farhan sudah pun membuat penjelasan, namun masih ramai yang mengecam pendakwah tersebut. Akhirnya, isteri pertama Da'i Farhan iaitu Fatin Nur Ain tampil menjelaskan segala kekusutan berlaku menerusi kenyataan di Facebook.

Kini sedang sarat hamil anak kedua, Fatin memberitahu suaminya pernah memaklumkan lebih awal hasratnya untuk berkahwin lagi. Bagaimanapun, akad nikah yang diadakan di Mekah diketahui daripada ibu mertuanya. Fatin memberitahu dia akui kecewa dengan tindakan suaminya itu dan pada awalnya redha dalam paksa. Namun, Fatin berkata dia kini dapat melaluinya dengan baik serta diberikan kekuatan di atas ujian tersebut.

Ujarnya lagi, perkara itu sudah dua bulan berlalu, malah dia dan madu sudah pun bertemu empat mata bagi membincangkan hal rumah tangga mereka bersama. Dalam pada itu, Fatin berkata dia akui terkejut serta tidak menjangkakan surat terbuka daripada rakannya itu. Fatin juga mengakui pernah meluahkan masalah kepada rakannya itu kerana ketika itu berada dalam keadaan tertekan dan memelukan teman untuk mendengar luahan hati.

Fatin juga menyeru kepada semua pihak agar menghentikan segala tohmahan dan fitnah kepada mereka sekeluarga serta menerima keputusannya yang akur untuk berpoligami meskipun ramai yang tidak boleh menerima hakikat di atas penerimannya itu.

www.myartis.com / Sumber & foto: Beautifulnara, Rotikaya & Instagram Da'i Farhan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZULIN AZIZ KINI TUNAI UMRAH - SEMPAT SOLAT HAJAT UNTUK MANGSA BANJIR

"Assalammualaikum,Bismillahirahmanirahim. Saya akan berangkat menunaikan umrah harini (21 Disember). Doakan saya semoga dipermudahkan urusan ya.. Saya juga memohon maaf sekiranya ada tersalah kata,ada perilaku yg tak disenangi sepanjang anda mengenali saya samada sengaja atau tidak sengaja. InshaAllah saya juga turut doakan kalian ❤.

"Apa yg saya mampu, saya selitkan tiap doa saya disini buat semua mangsa banjir di Malaysia. Saya dan kawan2 nak buat solat hajat. Selitkanlah nama dibawah comment ni yaa buat mangsa2 banjir InshaAllah Kami sampaikan 🤲🏼.

"Alhamdulillah selesai solat hajat buat mangsa banjir di Malaysia,doa2 buat keluarga,sahabat dan followers.Semoga Allah perkenankan doa2 kita 🤲🏼," antara petikan kapsyen pelakon Zulin Aziz di laman Instagram miliknya.

Klik untuk gambar besar

Zulin yang juga seorang penyanyi itu kini sedang berada di Tanah Suci Makkah bagi menunaikan ibadah umrah dan sempat menitipkan doa buat mangsa-mangsa banjir.

Menurut Zulin atau nama sebenarnya Farah Azleenda Abdul Aziz, 32, dia bersama teman-teman umrahnya turut menunaikan solat hajat bagi kesejahteraan semua mangsa banjir.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH ESOK - JALALUDDIN HASSAN BERI KERUSI URUT SEBAGAI HANTARAN

Tahniah kami ucapkan kepada pelakon veteran Datuk Jalaluddin Hassan, 63, yang akan melangsungkan perkahwinan dengan Rapidah Abd Ghani, 44, seorang ibu tunggal pada esok hari (12 November 2017) di Masjid Bandar Tun Hussein Onn.

Apa yang menarik, Datuk Jalaluddin akan melakukan kelainan dalam perkahwiannnya dengan menghadiahkan kerusi urut sebagai barang hantaran kepada bakal isterinya.

Datuk Jalaluddin berkata, hadiah berkenaan bertujuan untuk kegunaan isterinya berehat dan melegakan keletihan sewaktu berada di rumah.

"Pihak saya akan memberikan lima dulang hantaran termasuk kerusi urut berkenaan, manakala pihak perempuan akan membalas dengan tujuh dulang hantaran.

Klik untuk gambar besar

"Dia memang memerlukan kerusi urut itu kerana banyak membuat kerja-kerja rumah. Dengan adanya kerusi urut, senang untuk dia beristirehat," jelasnya yang turut memberitahu kerusi urut tersebut berharga RM20,000.

Dalam pada itu, kata pelakon drama 'Isteri-Isteri Ayah' ini, majlis istimewa itu diadakan secara sederhana memandangkan ia adalah perkahwinan keduanya.

"Kali ini saya tidak akan bersanding, buat yang wajib sahaja iaitu akad nikah di masjid. Saya memang berniat untuk membuat majlis ala kadar sahaja sebab saya ni bercerai mati, bukannya bercerai hidup," ujarnya.

Datuk Jalaluddin Hassan bersama arwah isterinya, Datin Hasimah Mat Ehsan

Sementara itu, Datuk Jalaluddin turut merancang untuk menziarahi pusara arwah isterinya pada pagi sebelum majlis akad nikah.

Mengulas mengenai persiapan menjelang majlis berkenaan, beliau berkata, semuanya berjalan lancar dan diuruskan sepenuhnya oleh anak dan menantu.

"Sebab majlisnya ringkas sahaja, saya bagi anak dan menantu yang uruskan termasuklah membuat hantaran dan sebagainya," kata Datuk Jalaluddin.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


IBU KANDUNG QAYYUM TUNTUT SEMULA - ALIFF SYUKRI & ISTERI KESAL

Menerusi laman Instagram, usahawan popular, Datuk Seri Aliff Syukri dan isterinya, Datin Seri Nur Shahida telah meluahkan rasa kesal apabila ibu kandung anak angkat mereka, Qayyum meminta semula anaknya selepas tular sebuah video pembantu rumahnya menunjal kepala kanak-kanak tersebut.

Melihat pada entri tersebut, Aliff kecewa dengan tindakkan yang dilakukan oleh wanita tersebut selepas dia bersusah payah membesarkan Qayyum dengan penuh kasih sayang.

"Memang macam ini ek ambil anak angkat? Time teruk menangis macam ini tak nak pulak ibu kandung dok nak ambik? Ini dah sehat sihat nak ambik.

"Kalau tau macam ni tak payah ambik lagi bagus jaga je bebaik dalam perut tu tak payah gatal kasi orang. Niat hati wife saya nak berkomunikasi sebab tak nak putuskan hubungan dengan keluarga Yom, tapi jadi sebaliknya pula.

"Orang tak faham apa yang kami rasa bila perasaan sayang dah ada sebab jaga dari dalam perut lagi (mak Yom mengandung 7 bulan kami dah jaga) dan dari lahir kami jaga dan yang pelik lahir je Yom kena sawan nangis dan selalu nangis tak berhenti dan ada masalah pernafasan dan mata.

Klik untuk gambar besar

"Lebih dari RM5,000 kos rawatan kat hospital swasta, malah maid khas saya bayar gaji untuk jaga baby ni sahaja. Susu pun tak minum yang biasa ok. Minum susu soya, malah maid saya sampai tak tidur malam. Semua orang jaga dia dengan sakit mata hampir 5 bulan baru hilang

"Suntikan bulanan, sakit demam, kami sekeluarga jaga. Hari ni dapat mesej mak dia nak minta balik Qayyum sebab katanya dah mampu nak jaga. Kalau tau nak ambik tak payah kasi dari awal atau ambik masa tengah parah menagis dan mata macam ni.

"Sekarang dah sehat dan kurang nangis boleh berjalan nak ambik? Kalau korang jadi saya apa patut saya buat?," tulisnya panjang lebar.

Rata-rata berharap agar Aliff dapat berbincang dengan keluarga Qayyum dan menyelesaikan perkara ini dengan baik.

www.myartis.com / Sumber & foto: Astro Gempak & Instagram Datuk Seri Aliff Syukri & Datin Seri Nur Shahida

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERMULA 10 JUN - PENGGAMBARAN FILEM, DRAMA, IKLAN DIBENARKAN BEROPERASI, PERLU PATUHI SOP

Aktiviti penggambaran filem, drama, iklan dan sebagainya telah dibenarkan beroperasi bermula pada 10 Jun ini. Bagaimamanapun kesemua aktiviti tersebut perlu mematuhi Prosedur Operasi Standard (SOP) yang ditetapkan dalam mesyuarat sebelum ini.

Perkara tersebut diumumkan Menteri Kanan (Kluster Keselamatan), Datuk Seri Ismail Sabri Yaakob pada majlis sidang media harian Perintah Kawalan Pergerakan Bersyarat (PKPB) pada Selasa: "Hari ini, kita telah putuskan penggambaran filem, drama, iklan dan sebagainya boleh memulakan operasi mereka bermula 10 Jun 2020.

"Walau bagaimanapun, aktiviti penggambaran juga mestilah mematuhi setiap SOP yang telah diputuskan di dalam mesyuarat tersebut terutamanya mengenai penjarakan sosial, menjaga kebersihan diri, tidak membolehkan perhimpunan yang ramai dan sebagainya," katanya.

Klik untuk gambar besar

Tambahnya, beberapa prosedur perlu dipatuhi pihak produksi semasa menjalani penggambaran termasuk melakukan mesyuarat dan uji bakat secara atas talian, mengemukakan rekod perjalanan untuk semua kru dan artis sebelum penggambaran. Selain itu, produksi perlu melantik seorang penyelia keselamatan semasa penggambaran dijalankan.

Perkhidmatan bufet untuk artis dan kru tidak dibenarkan selain jurusolek dan penata rias perlu mengikut prosedur yang betul dengan memakai face shield dan mencuci tangan sebelum dan selepas menyolek atau menata rias artis. Namun begitu, program rakaman atau penggambaran secara langsung yang melibatkan penonton yang ramai masih tidak dibenarkan.

www.myartis.com / Sumber & foto: mStar & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ARTIS INDONESIA BERI SOKONGAN BUAT BABY SHIMA

Penyanyi Baby Shima atau nama sebenarnya Nor Ashima Ramli sebelum ini teruk berdepan kecaman warganet berikutan aksinya di TikTok yang dianggap keterlaluan.

Dia juga dikecam apabila dikatakan sengaja mencari publisiti murahan menerusi penyebaran gambar di kelab seakan bercium yang sebenarnya adalah babak di dalam muzik video single terbaharunya 'Lalai'.

Dek kerana kecaman teruk yang diterimanya, Baby Shima telah menerima suntikan semangat daripada rakan artis Indonesia.  Antaranya, penyanyi Pasha Ungu, Zaskia Gotik dan Yuri Republik Band.

Menerusi kiriman video, mereka memberikan kata-kata semangat agar Shima atau nama sebenarnya Nor Ashima Ramli, 28, kental berdepan cabaran sebagai anak seni. Pasha mendoakan semoga Shima dalam keadaan baik.

Klik untuk gambar besar

"Semoga sihat saja di sana. Jangan depres (tekanan) lagi. Cepat pulang ke Indonesia kita masih punya satu single yang belum dibuat," katanya.

Sementara itu, Zaskia Gotik menasihati Baby Shima supaya tidak ambil pusing apa yang diperkatakan netizen.

"Semangat buat awak ya. Jangan difikirkan perkara yang tidak baik untuk diri awak. Awak punya kualiti suara yang bagus, wajah yang cantik. Sudah, tutup telinga jangan dengar cakap apa-apa.

"Kerana kamu sudah besar (terkenal) sudah bagus, kamu sudah jadi bintang. Fokus untuk karier awak dan masa depan. Orang nak cakap apa abaikan. Kuatkan semangat dan jangan lemah. Kerana awak punyai semuanya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSAMA LELAKI YANG LEBIH BERUSIA - QISTINA RAISAH TEGAS ITU ABANG KANDUNGNYA, HENRY

"Saya hendak bercakap sedikit mengenai isu yang viral apabila saya memuat naik gambar bersama Henry. Ada yang kata tidak sesuai, jauh beza, tidak kena dan macam-macam lagi.

"Sehinggakan ada yang hendak berjumpa di mahkamah kerana saya bawah umur. Tetapi, untuk apa? Hanya kerana saya bergambar dengan abang kandung saya sendiri ke?

"Saya tidak marah kepada semua netizen, cuma kenyataan saya ini ditujukan buat netizen yang kurang bijak," kata pelakon remaja, Qistina Raisah yang berang apabila gambarnya bersama seorang lelaki yang jauh lebih berusia mengundang pelbagai reaksi dan komen negatif dikalangan netizen.

Enggan terus dikritik, Qistina tampil menegaskan lelaki berusia 26 tahun itu adalah abang kandungnya dan meminta netizen untuk selidik dahulu sebelum melontarkan kata-kata nista.

Klik untuk gambar besar

"Saya hendak bercakap sedikit mengenai isu yang viral apabila saya memuat naik gambar bersama Henry. Ada yang kata tidak sesuai, jauh beza, tidak kena dan macam-macam lagi.

"Sehinggakan ada yang hendak berjumpa di mahkamah kerana saya bawah umur. Tetapi, untuk apa? Hanya kerana saya bergambar dengan abang kandung saya sendiri ke? Saya tidak marah kepada semua netizen, cuma kenyataan saya ini ditujukan buat netizen yang kurang bijak," ujarnya.

Menerusi video penjelasannya di TikTok, pelakon remaja berusia 14 tahun itu juga meminta netizen untuk membuat kaji selidik dan menyiasat sebelum melemparkan tuduhan.

"Jika diselidik dan lihat akaun Henry, pasti akan nampak video dan gambar kami beraya bersama-sama. Jadi apabila sudah beraya bersama, pastinya dia adalah abang saya. Sebelum menghentam atau menuduh, lebih baik usul periksa.

"Yang lebih menyedihkan, mereka bersifat begitu adalah lebih berumur daripada saya.Tidak faham, kenapa salah pula saya hendak bergambar dengan abang sendiri. Janganlah jaga tepi kain orang sangat, 'stress' hidup ini kadang-kadang," katanya.

Terdahulu, Qistina pernah dikecam gara-gara dipercayai menjalinkan hubungan cinta dengan lelaki yang lebih dewasa. Malah, ada juga netizen mempersoalkan usia Qistina yang baru saja berumur belasan tahun, namun, bercinta dengan lelaki dewasa yang dianggap seperti pedofilia.

  ________ IKLAN ________ JUALAN 12.12 HARI JADI SHOPEE. JOM BOOKING Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar. Kalau kena harga, anda mungkin boleh dapat barangan itu secara percuma.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HARAP TIDAK TERUS DIPERSALAHKAN ISU DADAH - NIEZAM ZAIDI MOHON MAAF

"Kalau industri nak salahkan saya jadi punca atau apa, bang awak baca kes tak, awak tahu fakta tak? Untuk pengetahuan, masa saya bagi salam di rumah itu, saya dah habis tugasan. Saya bukan tengah 'shooting' ya. Saya duduk di situ sebab teruja dan berminat mengorek ilmu dengan insan berbakat yang saya kagumi ini.

"Jikalau industri nak salahkan saya, mohon maaf abang dan mohon maaf sangat-sangat kakak, janganlah salahkan saya sebab saya dah habis tugasan dan bukan kena di set," kata pelakon Niezam Zaidi, 29, yang berharap dirinya tidak terus dipersalahkan oleh segelintir pihak sebagai punca industri kreatif tidak boleh berjalan seperti biasa berikutan insiden 'hitam' dilaluinya pada Oktober lalu.

Niezam dalam temubual bersama Melodi TV3 berkata dia mohon maaf kepada pihak industri kerana kejadian itu berlaku selepas tugasan kerjanya selesai. Niezam berkata dia sangat mengharapkan peluang dan ruang. Ujarnya lagi, jangan menilai seseorang itu di atas sesuatu kerana kita tidak tahu apabila kita beri peluang kedua, mana tahu orang itu dah cuci tangan.

"Bagilah saya peluang dan ruang. Kalau saya jadi punca, biarlah punca pada kebaikan. Kehidupan kita ini, bersyukur sajalah. Naik, jatuh, terbaring, meniarap ke, tetap Alhamdulillah. Sebab itu saya sentiasa semangat dan sabar, InsyaAllah takkan pernah berhenti. Dalam kehidupan dan kerjaya saya, pengalaman mematangkan kehidupan, tiada sedikit pun kekesalan. Malah, saya syukur dan reda," ujarnya.

Klik untuk gambar besar

Niezam yang meraikan ulang tahunnya pada 26 Oktober lalu itu mengakui banyak perkara terjadi  padanya di bulan berkenaan. Baginya, dia bersyukur di mana cara untuk mematangkan diri sangat-sangat unik.

"Semua kejadian berlaku dalam bulan Oktober itu. Saya sangat berterima kasih pada orang terdekat iaitu keluarga dan sahabat yang banyak memberi sokongan. Apa-apa yang kita lakukan sama ada baik dan buruk, itu antara kita dengan Allah. Alhamdulillah, sangat-sangat manis. Mungkin pada pandangan orang lain pahit, tapi rasa pahit itu kalau ditelan akan jadi ubat juga," tuturnya.

Terdahulu, Niezam mengaku bersalah di Mahkamah Majistret Kuala Kangsar, Perak atas tuduhan memiliki dadah. Turut mengaku bersalah atas pertuduhan sama, pengarah filem, Mohd Latiff Zami, 49, dan penolong pengarah, Saiful Zaidrin Ismail, 46.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AZMEER NAFI MENGKRITIK, MENYEBUT ATAU  MELABEL SUARA SUFIAN 'KEMEK'

Dakwaan dia melabel suara salah seorang finalis Anugerah Juara Lagu yang ke-33 (AJL33) iaitu penyanyi Sufian Suhaimi sebagai 'kemek' telah disangkal komposer terkenal Azmeer yang juga merupakan ketua juri AJL33.

Azmeer menegaskan dia tidak pernah mengkritik, menyebut apatah lagi melabel suara Sufian dengan perkataan tersebut ketika sidang media selepas pertandingan itu selesai pada Ahad lalu.

Sebaliknya kata Azmeer, dia hanya memberikan kenyataan secara umum mengenai vokal dan persembahan semua peserta selain tidak pernah merujuk kepada mana-mana individu termasuk Sufian.

"Saya beri kenyataan itu secara umum sahaja malam itu... Tidak pernah sama sekali ditujukan kepada sesiapa secara langsung termasuk juga Sufian.

"Tak mungkin suara Sufian saya rujuk 'kemek' kerana kami juri sudah sebulat suara memberikan anugerah Persembahan Terbaik kepada Sufian di campur dengan undian peminat.

Klik untuk gambar besar

"Anugerah itu juga mengambil kira elemen seperti nyanyian, feel dan corak persembahan. Kalau suara Sufian betul 'kemek', macam mana dia boleh menang kategori itu?," katanya.

Azmeer membuat kenyataan itu menerusi laman Facebook bekas Pengarang Hiburan Harian Metro dan penulis lirik, Slen fadzil.

Pada AJL33, Sufian mempertaruhkan lagu 'Di Matamu' dan lagu ciptaan Rinkarnaen dan Sirkhan itu berjaya membawa trofi Persembahan Terbaik sekali gus menerima hadiah wang tunai RM12,000 berserta trofi.

Dalam pada itu, Azmeer berkata dia terkejut kenyataannya itu diputarbelitkan oleh pihak tertentu sehingga dia menerima kecaman daripada netizen.

Jelasnya, pada sidang media sama, dia hanya memberi komn secara am kepada semua komposer sebagai alat nasihat dalam memastikan mereka menghasilkan karya lebih baik pada masa hadapan.

"Sebenarnya malam itu, Sufian sangat bagus dan persembahannya memang power... Walaupun saya ada cakap ada komposer yang nak berkarya  dan menyanyi tapi suara kemek... Ia adalah nasihat dan tip secara am kepada semua bakat pencipta dan artis-artis baru di luar sana.

"Juri-juri bukan membbuat kerja sambil lewa dan setiap keputusan adalah keputusan majoriti dengan mengambil kira segala aspek daripada peringkat pra pernilaian lagi ditambah persembahan live pada malam itu," ujarnya.

Azmeer memberi perjelasan ini apabila pihak pengurusan Sufian tidak berpuas hati selepas terdapat laporan yang menulis kenyataan Azmeer berhubung 'suara 'kemek' dipersembahkan penyanyi itu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAZLI UNIC BAWA KELUARGA KUMPUL SEMULA SEMANGAT DI LUAR KOTA

Bagi menenangkan fikiran sempena menyambut Aidilfitri tahun ini, anggota kumpulan UNIC, Bazli Hazwan Che Osman berhasrat membawa keluarganya bercuti dan keluar daripada hiruk-pikuk ibu kota

Bazli berkata, beliau dan isteri juga sudah memilih tema warna coklat untuk digayakan mereka sekeluarga di Hospital Kuala Lumpur (HKL), namun akur dengan suratan takdir anak lelakinya, Muhammad Syahid terlebih dulu pergi menghadap Ilahi.

Adik Syahid berusia 4 tahun meninggal dunia pada 7 Jun lalu selepas bertarung dengan barah Lymphoma sejak Disember 2016.

"Perancangan Allah adalah yang terbaik. Bagi kami pula, tiada apa-apa persiapan yang meriah pada tahun ini, sebaliknya saya memanjatkan kesyukuran kerana diberikan kesihatan yang baik dan dapat beraya bersama anak serta isteri.

"Tahun ini, saya ingin membawa keluarga bercuti ke Terengganu dan Pahang untuk menghirup udara segar di kawasan pantai bagi mengumpul semula semangat dalam usaha memulakan lebaran baharu.

"Alhamdulillah, doa orang ramai turut memberikan kami semangat dan inspirasi. Sukar untuk saya gambarkan kesedihan kehilangan zuriat, tetapi kehidupan harus diteruskan.

Klik untuk gambar besar

Malah, saya dan isteri saling menguatkan antara satu sama lain. Syahid sendiri dijemput Allah pada bulan mulia dan dalam keadaan baik," kata Bazli.

Berita penderitaan adik Syahid mula mendapat perhatian ramai sejak Mac lalu. Allahyarham yang dirawat di HKL, sepatutnya menjalani rawatan kemoterapi selama setahun.

Kanak-kanak itu ialah cahaya mata sulung hasil perkahwinan Bazli dengan Asiah Abu Bakar. Pasangan berkenaan turut mempunyai seorang lagi anak, Muhammad Assfan, yang kini berusia sembilan bulan.

"Saya juga ingin melawat beberapa teman di HKL yang sama-sama berjuang selama enam bulan di wad, selain jururawat dan doktor yang banyak membantu ketika Syahid terlantar di sana," tuturnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"SAYA PERNAH MENCUCI TANDAS... KAUT MUNTAH & NAJIS MANUSIA" - FAZLEY

Cef Selebriti, Datuk Fazley Yaakob menerusi laman Instagram telah memuat naik video yang merakamkan dirinya sedang mop lantai, selain mendedahkan dia pernah bekerja sebagai pencuci tandas ketika menyambung pengajian dia luar negara satu masa dahulu. Menurut Fazley pengalaman yang tak dapat dilupakan apabila terpaksa mengaut najis dan muntah dari lantai tandas.

"Pemilik atau Chef restoran mop lantai?! Why not?! Hari ini restaurant jenama kedua saya @minangtapau dibuka di tapak yang lebih luas di Bukit Damansara. Memang agak sibuk kami semua menyediakan menu, susun kerusi meja, bersihkan lantai dan malahan mencuci tandas.

"Mungkin ramai tak tahu, sebelum-sebelum ni, antara kerja-kerja yang saya pernah buat: Mencuci tandas di luar negara sampai terpaksa kaut muntah dan najis manusia di atas lantai untuk dimasukkan ke lubang tandas (semasa bergelar pelajar universiti).

Klik untuk gambar besar

"Selain itu, menjadi mascot pakaian arnab sambil jual coffee (sampai kena ludah di muka dengan kahak hijau), menjual pucuk-pucuk muda dan daun-daun herba di pasar malam dan juga menjadi Pam Attendan stesen minyak," katanya.

Justeru, Fazley memberitahu kerja-kerja mengemas dan mop lantai tidak menjadi masalah baginya meskipun sudah memiliki dua buah restoran: "Jadi apabila menjadi pemilik restoran, apalah sangat kerja-kerja mop lantai, mengemas meja, mencuci pinggan, dan juga mencuci tandas," katanya lagi pada entri tersebut yang mendapat perhatian pengikutnya yang sedikit sebanyak mendapat inspirasi daripada perkongsian itu.

www.myartis.com / Sumber & foto: Astro Gempak & Instagram Fazley Yaakob

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


STIGMA 'GILA' - ISMA YUSOOF AKUI BUKAN MUDAH NAK HAPUSKAN

"Sejujurnya selepas saya buat pengakuan ini (hidap bipolar), Alhamdulillah tidak disisih sebab stesen TV masih panggil saya untuk 'shooting', pihak produksi pun ada yang nak bekerjasama dengan saya walau tidak semua.

"Tapi, tak dinafikan masih ada juga produksi yang takut nak bekerja dengan saya kerana sebelum ini saya ada reputasi buruk, antaranya bila 'shooting' tak habiskan sebab masalah kesihatan mental ini.

"Justeru, ia menjadi tugas saya untuk terus 'melawan' stigma berkenaan supaya selepas ini orang lain yang ada juga mengalami masalah kesihatan mental diberi peluang untuk pekerjaan bagi membolehkan mereka berdikari dan tidak perlu bergantung dengan keluarga, sampai ada yang dikurung.

"Tapi, yang pasti saya tak ada pun nak sentap dengan orang yang masih menyisihkan saya sebab faham susah sebenarnya nak melawan stigma masyarakat ini kerana sudah berkurun lama hidup dengan pandangan itu dan untuk bawa mereka keluar dari kepompong sedia ada bukan mudah," kata pengarah dan pelakon, Isma Yusoof, 39.

Klik untuk gambar besar

Baru-baru ini, Isma mendedahkan keadaan kesihatan mentalnya stabil serta tidak bergantung dengan ubat-ubatan kerana dia mengamalkan gaya hidup sihat, termasuk dikelilingi persekitaran positif serta penuh kasih sayang.

Isma tidak menafikan masih berhadapan cabaran daripada segelintir masyarakat yang mempunyai stigma bahawa mereka yang menghidap penyakit mental, bipolar disorder sepertinya adalah 'gila'. Menurut Isma, dia bagaimanapun tetap okay dan boleh menerimanya secara positif kerana stigma itu hanya wujud pada kalangan segelintir orang sahaja.

Isma memberitahu yang dia sentiasa percaya jika lebih banyak pengetahuan, ilmu pendidikan dan pendedahan berkaitan masalah kesihatan mental ini difahami masyarakat, semestijya stigma dianggap 'gila' itu boleh dihapuskan juga.

Ditanya adakah dia pernah 'disisih' berikutan pengakuan berani dibuatnya berhubung penyakit mental, bipolar yang dihidapi sejak 2009 itu, Isma atau nama sebenarnya Muhamad Ismaizal Yusoof menafikan.

Katanya, dia bersyukur dengan pengakuan yang dibuat itu apabila dirinya masih diterima dalam industri seni serta mendapat peluang untuk terus berkarya mengarahkan drama.

Isma berkata dia juga pernah sebelum ini bertindak kasar dengan pelakon, jadi ujarnya nak kata diterima sepenuhnya tidak juga. Menurut Isma, tetap masih ada lagi sesetengah pihak produksi dan orang yang takut dengannya kerana label 'gila itu.

www.myartis.com / Sumber & foto: Harian Metro & Instagram Isma Yusoof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AFDLIN JELASKAN KENAPA BANYAK BERDIAM DIRI: "ABANG TAK SEMPAT MEMOHON MAAF..."

Penyanyi, pelakon, pengarah dan pengacara Datuk Afdlin Shauki telah memut naik satu entri di laman Instagram miliknya dimana dia menjelaskan sebab kenapa dia banyak berdiam diri.

Afdlin berkata, dia mempunyai sebab tersendiri mengapa dia mengambil pendekatan untuk mengurangkan entri yang berbentuk komentari sosial dan politik di Instagram miliknya.

Pemergian orang-orang yang tersayang dalam tempoh yang dekat dan kerana usia yang semakin meningkat merupakan sebab utama Afdlin mengurangkan entri-entri tersebut.

"Di usia abang sekarang dan selepas pemergian ibu, ayah dan adik abang dalam masa yang sangat terdekat. Ada satu insiden yang bermain di minda. Kerana berpemikiran positif yang bonda akan selamat dari pembedahan jantung yang di katakan rutin, abg tak sempat nak memohon maaf daripadanya sebelum beliau memasuki bilik bedah.

Klik untuk gambar besar

"Dan semua tahu yang ibu abang telah pergi selepas pembedahan itu. Jadi realisasi paling besar bagi abang adalah kadang kadang kita ni lupa yg Allah SWT sudah set ajal kita dan bila tiba masanya, positive macam mana minda kita pun takkan mengubah anything," tulis Afdlin.

Tambah Afdlin, dia juga ingin memohon maaf kepada sesiapa yang pernah rasa sakit hati dan kepada mereka yang ada merasakan dirinya melakukan kesalahan.

"Apa yang abang buat sekarang adalah lebih kepada action more than words. Nak buat baik kita buat ajalah, social media ni adalah platform paling mudah kita membuat dosa jika kita mengeluarkan pendapat dalam keadaan marah atau terfitnah orang berdasarkan informasi tak tepat.

"Jadi korang akan tengok kerja abang saja di social media dan perkara-perkara happy dan personal abg sahaja. Kepada yang mengata atau memfitnah abang, abang maafkan semuanya," kata Afdlin.

Tambahnya lagi, kita tidak akan tahu fakta yang sebenar kecuali kita nampak dengan mata kepala kita sendiri tentang sesuatu perkara yang terjadi.

"Jadi kita sangka baik saja semua benda yang tengah kecoh dekat social media macam kes kawan-kawan kita yg berada dalam kesusahan. Jom kita buat media social ni tempat yang kita dapat ilmu dan berhibur secara baik. Diam tak bermakna lemah. Kekuatan datang dari kesabaran dan undang-undang Allah dan kehakiman di dunia," ujar Afdlin lagi.

Ibu Afdlin, Allahyarham Fadzillah Jelani meninggal dunia pada 15 Oktober 2018 di Institut Jantung Negara (IJN) selepas menjalani pembedahan pintasan jantung pada 9 Oktober.

Adik bongsunya, Allahyarham Jeffri Adzman, seorang penyunting video meninggal dunia di Hospital Thomson Kota Damansara, Petaling Jaya selepas terbabit dalam kemalangan pada 9 Jun, 2019. Bapanya, Allahyarham Aksan Abu Bakar meninggal dunia pada 11 Ogos 2020 selepas menjalani satu pembedahan di HUKM.

www.myartis.com / Sumber & foto: Astro Gempak & Instagram Adflin Shauki

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK FOTO 'POST WEDDING' UNIK - KAKA AZRAFF TERIMA PUJIAN

Menerusi laman Instagram, penyanyi Kaka Azraff telah berkongsi beberapa foto 'post wedding' yang unik buat tatapan umum dan ia telah menarik perhatian netizen.

Dalam foto tersebut, Kaka dan suaminya, Adam Azriff yang menyarung helaian hasil kombinasi elemen moden dan tradisinal dalam sessi penggambaran terbabit telah menarik perhatian ramai netizen.

"It is really outstanding and damn good, perfect sweetie. - "Cool sangat! - "Unik!" antara kata-kata netizen.

Untuk makluman, Kaka dan Adam mendirikan rumah tangga pada 14 Disember lalu selepas majlis merisik yang diadakan beberapa minggu sebelum itu.

Klik untuk gambar besar

www.myartis.com / Sumber & foto: Astro Gempak & Instagram Kaka Azraff

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 SOALAN UNTUK ROSYAM NOR

1. Perkara yang mesti dibuat sebelum tidur?

Basuh muka, kaki dan gosok gigi. Kemudian saya akan menonton televisyen sekejap dan akan melihat diari kerja yang perlu dilakukan keesokan harinya.

2. Tabiat buruk Rosyam Nor?

Saya seorang yang cepat marah. Pada masa yang sama, hati saya cepat sejuk tau.

3. Jumlah wang yang dihabiskan untuk penjagaan diri setiap bulan?

Tak banyak pun. Biasanya di antara RM200 hingga RM300 sahaja.

4. Ingat lagi ayat pertama Rosyam ketika mengurat isteri sebelum berkahwin?

Aduh. Tak ingatlah. Maklumlah, dah 22 tahun kami mendirikan rumah tangga.

5. Berapa bilangan nombor telefon dalam telefon bimbit?

Sangat banyak. Dalam 4,000 lebih.

6. Kalau diberi pen dan kertas, Rosyam akan tulis...?

Saya tak suka menulis.

7. Kartun kegemaran?

Teletubbies! Sebab watak dalam kartun itu comel.

8. Binatang yang paling ditakuti?

Ular! Tidak pun, apa-apa juga jenis reptilia.

9. Pernah kena denda di sekolah?

Pernah! masa tingkatan empat. Saya kena rotan di depan khalayak ramai.

10. Dalam bonet kereta mesti ada apa?

Kasut, beg dan jaket. Ia amat penting bila saya perlu bertukar pakaian untuk pergi mesyuarat.


PEMINAT GELISAH ALVIN CHONG 'DATING' GADIS 17 TAHUN - ATHALIA NAFI JALIN HUBUNGAN

Nama penyanyi dan pelakon Alvin Chong tiada angin tiada ribut, tiba-tiba menjadi perbualan hangat di Twitter sejak malam Sabtu lalu.

Ia bermula selepas beberapa video aplikasi TikTok yang dilakukan bersama seorang selebriti media sosial dikenali sebagai Athalia Deena Buswani menjadi tular.

Rata-rata netizen membuat spekulasi bahawa penyanyi lagu 'Sayang Salmah' itu sedang menjalinkan hubungan cinta dengan Athalia yang juga anak kepada penyanyi terkenal Sharifah Zarina.

Klik untuk gambar besar

Bagaimanapun ada segelintir netizen meluahkan rasa kurang setuju kerana menganggap Alvin tidak sepatutnya bercinta dengan Athalia memandangkan gadis tersebut baharu berusia 17 tahun.

"Alvin Chong nak masuk umur 30 dan Athalia bakal menduduki SPM untuk tahun ini... penjara. Alvin Chong dah 29 tahun dan Athalia baru 17 tahun, ada antara kamu semua berasa hubungan itu okay?

"Alvin Chong tu nampak baby face tapi iya lah mungkin orang bising-bising fasal Athalia itu masih bawah umur," komen beberapa netizen.

Bagaimanapun Athalia menjelaskan dia dengan Alvin tidak mempunyai hubungan cinta dan mereka hanya luangkan masa bersama hanya sebagai rakan sahaja.

Dalam pada itu, Sharifah Zarina juga ada memberi respons secara berseloroh terhadap video TikTok anak perempuannya dengan Alvin.

"Oh anak aku tu bukan main... kata keluar nak belajar. Nasib baik kau keluar dengan artis handsome ya. Comel orangnya," kata penyanyi lagu 'Langit Ke Tujuh'.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAJAH ANAK KEDUA - NUBHAN DEDAH SECARA JELAS

Menerusi laman Instagram, penyanyi Ahmad Nubhan Ahamad buat pertama kalinya mendedahkan wajah anak keduanya dengan jelas selepas selamat dilahirkan 19 Januari lalu.

Entri tersebut mendapat perhatian peminat yang rata-rata memuji wajah comel anak lelakinya itu. Malah ramai yang akui wajahya iras anak pertama Nubhan iaitu Aafiya.

Bayi yang dipanggil dengan nama Cikmad itu dilahirkan secara normal oleh isterinya, Dr Afifah Hidayah Tawfek.

Untuk makluman, Nubhan berkahwin dengan Afifah, 29, pada Ogos 2015 dan menyambut kelahiran anak sulung, Aafiya, pada Mei 2017.

Klik untuk gambar besar

www.myartis.com / Sumber & foto: Astro Gempak & Instagram Nubhan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


2 MINGGU MENJELANG PERNIKAHAN - HANG NADIM TERLIBAT KEMALANGAN

"Darah manis sangat sampai kemalangan ini," demikian kata anak bongsu Allahyarham Tan Sri Jins Shamsuddin, Putera Hang Nadim yang terlibat dalam satu kemalangan kecil berdekatan Terminal Bersepadu Selatan (TBS) petang semalam.

Dalam kejadian tersebut, Putera Hang Nadim yang dalam perjalanan pulang ke rumah dengan menunggang motosikal telah dihimpit oleh sebuah kereta dari sebelah kanan sehingga menyebabkan dia terjatuh.

Berikutan itu, dia mengalami kecederaan ringan di bahagian kiri badannya dan terpaksa menunggang motosikal tersebut ke rumah untuk mendapatkan rawatan.

Klik untuk gambar besar

"Selepas kemalangan, motorsikal mengalami sedikit kerosakan tetapi saya gagahi juga balik ke rumah untuk mendapatkan rawatan. Kalau tidak, siapa nak tolong kan," jelasnya.

Hang Nadim yang selamat mengikat tali pertunangan pada 24 Disember tahun lalu dengan gadis gadis pilihannya, Norfarahin Attiqah Nasarudin itu bakal bernikah dua minggu sahaja lagi.

"Majlis pernikahan akan diteruskan seperti biasa. Cuma majlis persandingan akan ditunda, mak pun masih dalam edah," ujarnya.

MAJLIS PERTUNANGAN HANG NADIM

Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MAMPUKAH CINTA DIANA & FARID BERTAHAN?

Apakah kesudahan episod cinta antara Farid Kamil dan Diana Danielle yang kini sudah hampir tiga tahun menjadi pasangan kekasih? Ini kerana, hubungan cinta mereka berdua sebelum ini pernah putus sebelum bertaut kembali sekitar bulan Mei lalu dan ianya disahkan sendiri oleh Diana melalui twitter.

Kesempatan bertemu dengan pasangan ini yang datang bersama dalam satu kenderaan ketika sidang media Hantu Gangster arahan Namewee, merungkai segalanya. Nampaknya, mereka berdua masih belum bersedia untuk mendirikan mahligai bahagia atas alasan tersendiri yang masih samar.

Malah lakonan mereka untuk tidak duduk bersama-sama bagi mengelakkan perhatian media bagai mencurah air ke daun keladi. Lakonan mereka juga terbawa-bawa ketika sesi bergambar beramai-ramai apabila Diana menolak untuk duduk bersebelahan dengan Farid, kononnya mahu mengelakkan gosip.

Dan jika duduk sebelah menyebelah sudah tidak mahu... apatah lagi jika diminta untuk bergambar berdua, sudah tentu ditolak mentah-mentah. Hairan bin ajaib, entah apa yang mahu disorokkan... sedangkan mereka memang mempunyai hubungan rapat yang 'sudah terang lagi bersuluh'.

Bagaimanapun bila diajukan soal kahwin... Farid dilihat seolah-olah masih mahu bermain teka-teki. Katanya, dia masih menunggu seru ke arah kebaikan itu dan hasilnya masih belum diketahui.

“Kami menunggu seru ke arah kebaikan. InsyaAllah, kita tunggu dan lihat saja. Ada juga perbincangan yang terperinci tentang perkara itu, tapi bila tarikhnya, tak diketahui lagi,” jawab Farid ringkas.

Jawapan yang sama turut diluahkan oleh Diana yang memberi alasan usianya masih muda dan masih perlu menimba ilmu. Tambahnya, dia masih belum bersedia untuk memikul tanggungjawab sebagai seorang isteri!

“Setakat ini hubungan kami berdua okay. Tidak dinafikan kami ada bercakap mengenai perkahwinan tetapi bercakap tak sama dan berbeza sekali dengan merealisasikannya.

"Lagipun, saya baru 20 tahun, untuk pikul tanggungjawab isteri itu, saya kena pastikan yang saya sudah betul-betul bersedia. Malah, salah satu sebab perkara ini agak lambat sikit sebab saya merancang untuk menyambung pelajaran dulu,” tegas Diana dipetik sebagai berkata.


BILA LAKONAN PERTAMA SUFIAN DIPUJI, TAK 'KAYU'

"Terima kasih kepada semua yang menonton #Bayang semalam sampai trending! Berdebar sebenarnya nak tunggu kemunculan sulung saya dalam lakonan, takut orang nampak kayu yang berlakon.

"So kayu ke tak kayu?," demikian kata penyanyi Sufian Suhaimi menerusi laman Instagramnya yang bertanyakan kepada peminatnya mengenai lakonan pertamanya menerusi telemovie 'Bayang' itu sama ada 'kayu' atau tidak.

Bagaimanapun, rata-rata netizen memuji penyanyi tersebut yang tidak 'kayu' langsung dan berjaya menghidupkan watak yang diberikan.

Ada yang mahu melihat Sufian untuk terus berlakon jika diberikan peluang. Tidak kurang juga, ada segelintir netizen membandingkan Sufian dengan pelakon sensasi, Fattah Amin.

Klik untuk gambar besar

Di dalam keterujaan netizen memuji penyanyi 'Di Matamu' itu, ada beberapa netizen mengkritik bentuk fizikalnya yang terlalu kurus dan cengkung serta meminta Sufian untuk makan lebih banyak. Apapun, ramai yang mengatakan Sufian mempunyai potensi untuk terus muncul di kaca televisyen.

Nampaknya Sufian bukan saja berbakat dalam bidang nyanyian, malah mempunyai bakat terpendam dalam lakonan. Kemunculan sulungnya 'Bayang' yang disiarkan pada Sabtu lalu mendapat respon positif daripada penonton.

'Bayang' merupakan drama khas yang diterbitkan bersempena Anugerah Juara Lagu yang ke-33 (AJL33) yang akan berlangsung di Axiata Arena, Bukit Jalil pada 3 Februari ini dan Sufian merupakan salah seorang finalis yang layak ke AJL33 dengan lagunya yang berjudul 'Di Matamu'.

www.myartis.com / Sumber: Rotikaya & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERPAKAIAN 'MERMAID'  - NETIZEN RISAUKAN AAISYAH

Anak bongsu pasangan Rozita Che Wan (Che Ta) dan Zain Saidin iaitu Aaisyah Dhia Rana telah menyambut ulangtahun kelahiran yang ke-4 dan majlis sambutan kali ini memilih membawakan tema 'Duyung' atau 'Mermaid' semalam (1 November).

Dalam majlis tersebut, Aaisyah telah menggayakan persalinan 'mermaid', bagaimanapun ia telah mengundang komen dan reaksi yang prihatin dengan imej yang mahu ditonjolkan dalam usia semuda itu.

Ramai berpendapat tidak salah untuk menuruti keinginan anak yang mahukan majlis hari jadi bertemakan fantasi mereka namun sesetengah gambar yang dirakamkan tidak patut dijadikan tontonan umum.

Klik untuk gambar besar

Dek kerana itu, ramai juga berpesan supaya Che Ta dan ahli keluarga yang lain lebih berhati hati memuatnaik gambar Aaisyah di media sosial kerana risau mengundang aktiviti tidak sihat di kalangan mereka yang bergelar 'pedophile'.

Harap mereka lebih maklum akan perkara ini dan tidak lagi menonjolkan imej yang terlalu berat untuk dibawa Aaisyah di masa hadapan. Kasihan anak kecil itu menjadi buah mulut ramai ketika ini.

www.myartis.com / Sumber & foto: Rotikaya & Instagram Aaisyah Dhia rana

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JODOH DIATUR KELUARGA - JAMAL ABDILLAH TERPIKAT SIKAP LEMBUTNYA

Selain menyifatkan kehadiran isteri, Datin Zai Izzati Khiruddin, 24, dalam hidupnya sebagai satu anugerah Tuhan yang paling indah, Raja Pop, Datuk Jamal Abdillah, 59, turut bersyukur kerana dia kini sudah ada teman yang setia mengikutnya ke mana sahaja.

Selepas 11 bulan mendirikan rumah tangga, Jamal akhirnya memperkenalkan isterinya itu kepada umum semalam.

"Isteri adalah anugerah Tuhan yang paling indah. Bukan soal sedia memperkenalkan dia atau sebaliknya, isteri adalah peneman setia ke mana saja saya pergi," katanya.

Pelantun lagu 'Kekasih Awal dan Akhir' ini mengaku sikap dan berkeperibadian Izzati yang lembut membuatkan hatinya terus terpikat dengan gadis itu sejak pertama kali mereka berjumpa.

Klik untuk gambar besar

Jamal dan Izzati yang berasal dari Kulim, Kedah, bernikah di Ipoh, Perak pada 1 April tahun lalu.

Bercerita lebih lanjut mengenai perkahwinannya, Jamal memberitahu, biarpun jodoh diatur keluarga dengan jarak perbezaan usia 35 tahun, Izzati cukup disayangi dan dihargainya.

Tambah Jamal, mereka hanya berkawan dua bulan sebelum berkahwin dan bertemu sekali saja sebelum bernikah.

"Itu pun kami hanya berjumpa sekali saja sebelum bernikah. Ini kerana kami sibuk membuat persediaan bernikah," katanya.

Akui Jamal, penerimaan baik anak-anaknya terhadap wanita itu membuatkan dirinya yakin Izzati adalah pilihan tepat.

Ini adalah perkahwinan keempat buat penyanyi lagu Kekasih Awal dan Terakhir ini. Sebelum ini, Jamal berkahwin dengan Basariah Abdul Latiff, Noraina Mohd Yusof dan Fatimatuzahrah Samad.

Jamal mempunyai dua anak lelaki iaitu Osama Yamani, 17, hasil perkahwinannya dengan Noraina dan Ahmad Zaki Yamani, 11, daripada isteri ketiganya, Fatimatuzahrah.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AKSI MELAMPAU ARTIS SINGAPURA?

Aksi terlampau seorang artis Melayu negara jiran ini yang berbogel, berblowjob dan berdoggy heboh diperkatakan di sana sini. Malah akhbar The New Paper (terbitan Singapura) telah menjadi popular dalam sekelip mata apabila mendedahkan skandal tersebut yang didakwa amat memalukan.Sedikit maklumat dari akhbar Singapura:Nadia Fazlini Sharip is a former Singaporean air stewardess and part-time actress, who played the role of Syanaz in "Anak Metropolitan" (2002-2004) TV series on the Singaporean Malay TV channel Suri.She was nominated for the best supporting actress award at the Suria’s Pesta Perdana 5 for her role in the series. Nadia was the winner of Suria's talent search competition, Anugerah 1999. She was last seen in"Teman Anugerahku" back in 2006, along with the four Anugerah boys.Kesimpulannya, populariti selalu menghanyutkan seseorang itu ke alam maksiat yang dianggap sebagai lesen kebebasan. Dalam masalah ini, seharusnya kita sedar bahawa walau di mana jua kita berada, Allah SWT selalu memerhatikan perbuatan kita kerana hidup ini bukan selamanya...(\__/)(='.'=)(")_(")www.myartis.com 2010


SITI NORDIANA MINTA NASIHAT PEGUAM - NAMA 'DIPETIK' DALAM KONFLIK LAN & SYURA

Pada Selasa malam di sesi Instagram live, penyanyi Lan Solo dan Syura Badron telah mengejutkan ramai pihak dengan pendedahan berkaitan konflik yang berlaku dengan Siti Nordiana.

Susulan itu, pengurus penyanyi itu, Anas Osman yang dihubungi berkata, Siti Nordiana sedang berbincang daripada peguam sebelum memberikan sebarang kenyataan.

"Saya pun baru tahu hal ni, so far saya tak mahu komen apa-apa. Saya sudah beritahu Nana. Nana pun baru tahu dan sekarang dia sedang berbincang dengan peguam dia dahulu sebelum beri kenyataan," ujarnya.

Klik untuk gambar besar

Terdahulu, isteri kepada Lan Solo iaitu Nur Sheila Hashim bersama Syura Badron tampil meluahkan perasaan dan menjawab persoalan berhubung konflik yang berlaku antara mereka dan Siti Nordiana.

Shiela berkata, dia berasa terkilan apabila dikatakan menumpang populariti penyanyi tersebut sehingga sesetengah pihak produksi enggan memberi 'job' kepada mereka.

"Saya dan Lan ambil keputusan untuk unfollow Nana dan Anas manager dia. Cukup kami diburuk-burukkan. Apabila sampai dekat production, kami pula dikatakan fitnah dia.

"Boleh tanya semua, saya tak pernah cerita dekat pihak production mahupun fans club semua pihak. Secara terbuka hari ni saya cerita.

"Saya, Syura dan kawan-kawan lain tak boleh dah. Ada orang DM (mesej langsung) saya kenapa Syura hantar makanan dekat saya sahaja dan tak hantar dekat Nana," ujarnya menerusi siaran langsung itu.

Enggan terus mengeruhkan keadaan, mereka berharap Siti Nordiana tampil menjelaskan apa yang berlaku.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT NIKAH - SHARUL KAMAL PILIH PR RUSA MUSIC SEBAGAI ISTERI

Penyanyi yang juga bekas peserta Akademi Fantasia (AF) 2015 ini, Sharul Kamal telah pun selamat bernikah secara senyap dengan wanita pilihannya, Raihan Amilin atau mesra disapa sebagai Amy pada petang, Sabtu iaitu 1 Januari 2022, dengan sekali lafaz.

Difahamkan, majlis pernikahan pasangan ini dilangsungkan di Masjid Kota Raja, Klang, Selangor, kira-kira jam jam 3.30 petang, sebelum mengadakan majlis resepsi di Klang, sebelah malam. Pasangan itu dinikahkan oleh bapa kandung pengantin perempuan, Mohd Roszaimi dengan bersaksikan jurunikah serta dua orang saksi.

Sharul atau nama sebenarnya, Muhammad Shahrul Amin Kamarozaman menyerahkan mas kahwin sebanyak RM1122 sebagai simbolik tarikh 1 Januari 2022 dan membalas dulang hantaran dengan jumlah sama iaitu 11. Bagaimanapun wang hantaran dirahsiakan.

"Ia bermula majlis merisik pada 27 April, tahun lalu. Seterusnya, kami bertunang pada 3 Disember lalu dan memilih 1 Januari sebagai hari bersejarah. Sebenarnya kami tak suka pun nak heboh-heboh. Sebab itu waktu merisik dan bertunang itu tak ada orang tahu.

Klik untuk gambar besar

"Mula-mula ingat tak nak heboh pun, tapi fikir soal kahwin ini lebih baik kita beritahu. Alhamdulillah, akad nikah berjalan dengan lancar. Sejujurnya memang berasa gemuruh juga sebelum nak nikah tapi syukur semuanya sudah selamat dan saya sah menjadi suami.

"Asalnya, kami mahu mengadakan majlis secara kecil-kecilan sahaja. Saya pun tidak berharta, tetapi keluarga isteri mahu mengadakan majlis resepsi. Lokasi majlis nikah dan resepsi memang diadakan di Klang kerana keluarga isteri tinggal di sana," katanya.

Berkongsi mengenai detik perkenalan, Sharul berkata dia sudah lama memendam perasaan terhadap isterinya yang bekerja sebagai Pegawai Perhubungan Awam di syarikat rakaman Rusa Music Sdh Bhd. Namun akhirnya, Sharul beranikan diri menghubungi Raihan Amilin selepas bertemu di program Immortal Song pada Oktober 2020.

"Saya tak pasti bila kami mula bercinta tapi kami dah kenal sejak 2012 di sebuah acara hiburan. Tapi waktu itu, sekadar tegur saja. Ikutkan saya memang dah lama pendam perasaan suka pada dia. Lama juga saya perhatikan dia. Tapi tak berani nak luahkan perasaan. Tapi saya beranikan diri untuk ajak dia keluar, selepas bertemu dengan dia di program Immortal Song. Ketika itu, dia bawa Floor 88," kongsi Sharul.

Penyanyi di bawah pengurusan, Rhythm and Rhyme Entertainment (RNR) milik Akim Ahmad dan Stacy ini memberitahu dia tidak terlintas membawa hubungan lebih serius, namun merasakan Raihan sangat istimewa dan mampu menambat hatinya tanpa tergesa-gesa. Kata Sharul lagi, dia jatuh hati dengan sikap teratur dimiliki isterinya.

"Saya berkesempatan menunaikan umrah di Tanah Suci Makkah dan kembali ke tanah air sebelum Perintah Kawalan Pergerakan (PKP) pertama pada tahun lalu. Doa saya barangkali dimakbulkan kerana saya minta jika dia (Raihan) jodoh, maka permudahkanlah.

"Lagipun, isteri bekerja dalam bidang sama yang membabitkan artis, jadi amat memahami. Kami belum merancang mahu berbulan madu. Setakat ini, bulan madu kami di rumah kerana sibuk berpindah ke Puchong. Jadi, kami sibuk mengemas rumah," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EMMA MAEMBONG: "AGAMA TAK AJAR UNTUK TEGUR DENGAN CARA KASAR"

"Jika kita buat silap dan dihukum sampai bila-bila, kita akan selamanya di situ dan takkan ke depan. Jadi, apa yang penting apabila buat silap, kita belajar. Saya terima setiap teguran.

"Namun, komen kasar dan jahat, saya biarkan saja di situ," demikian kata pelakon Emma Maembong yang memberitahu sudah sampai masa untuknya 'move on' dan abaikan kata-kata nista netizen.

Sejak membuka tudung dua bulan lalu, apa sahaja yang dimuatnaik oleh pelakon 'Awak Suka Saya Tak?' dan 'Kimchi Untuk Awak' itu pasti dikecam ramai.

Tambah Emma atau nama sebenarnya Fatimah Rohani Ismail, 27, sebagai seorang Muslim mereka sepatutnya lebih tahu bagaimana cara untuk menegur Muslim lain dengan baik dan bukannya menggunakan kata-kata kesat mengenai kesalahannya.

Klik untuk gambar besar

"Biar netizen lain tengok. Mereka bukan nasihat saya, tapi itu buli siber. Mereka yang menasihati bab agama sepatutnya tahu cara terbaik untuk melakukannya. Agama kita tidak mengajar untuk menegur dengan cara kasar.

"Jadi, cara mereka itu salah dan dapat dosa juga. Ia bukan cara terbaik untuk menegur orang. Bagi saya, tegur kena ada caranya. Saya dengar setiap teguran dan saya berterima kasih kerana menegur. Saya tahu, kalau yang menegur itu dia ambil berat mengenai saya," jelasnya.

Sebelum ini, Emma memberitahu biarpun saban hari dikecam netizen namun rezeki tawaran kariernya tetap berjalan dengan baik, malah bertambah sejak kontroversi yang menimpa dirinya.

Dalam masa sama, Emma yang baru pulang dari mengerjakan umrah sempena hari jadinya pada 27 Mac lalu, ditanya mengenai hubungannya dengan lelaki dikenali sebagai Syed Abdullah Syed Abdul Rahman dan memberitahu dia selesa mengunci mulut: "Saya solo lah".

Terdahulu, kecoh apabila Emma yang sudah lima tahun berhijab membuat keputusan untuk tidak lagi memakai tudung kerana enggan terus hipokrit dan mengakui imannya belum cukup kuat untuk terus istiqamah menutup aurat.

Bagaimanapun, Emma memberitahu tindakannya itu tidak pun menjejaskan kariernya. Sebaliknya, rezeki beliau semakin murah dan menerima banyak tawaran lakonan.

www.myartis.com / Sumber: Harian Metro, Instagram Emma Maembong & @emanizers

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AHMAD IDHAM BONGKAR 'A' GUNA 'DATUK' PALSU: "BUKAN SESUATU YANG BOLEH DIBUAT MAIN"

"Orang itu adalah seseorang yang saya kenali secara peribadi. Saya dah tahu lama tentang perkara ini tetapi semakin lama perkara ini menjadi semakin serius. Jadi, saya dan rakan-rakan mahu memprovokasi orang tersebut untuk mengingatkannya bahawa perkara ini sesuatu yang serius.

"Kami mahu dia tahu bahawa mempunyai darjah kebesaran seperti Datuk bukan sesuatu yang boleh dibuat main terutama sekali jika seseorang itu langsung tidak memilikinya," demikian kata pengarah Ahmad Idham yang membuat semakan status Datuk terhadap seorang individu yang didakwanya telah menggunakan gelaran palsu demi kepentingan peribadi.

Pada Sabtu, Ahmad Idham memuatnaik status dan paparan skrin cari terhadap gelaran sekarang individu bermula dengan huruf A di sebuah portal. Ahmad Idham, 46, ketika dihubungi berkata, tujuannya melakukan perkara itu bagi menyedarkan individu berkenaan bahawa penipuan yang sedang dilakukan itu sesuatu yang serius dan memalukan.

Klik untuk gambar besar

Katanya, dia akan mendedahkan nama sebenar individu terbabit jika keadaan mendesaknya berbuat demikian. Tambahnya lagi, dia membuat teguran secara berlapik bagi mengingatkan individu berkenaan bahawa pembohongan itu boleh terbongkar pada bila-bila masa.

Tambahnya, teknologi kini yang semakin canggih boleh mendedahkan kesahihan status tersebut dalam masa yang singkat secara semakan dalam talian: "Macam ni la, sesetengah orang kalau kita tegur secara berdepan dan berterus-terang, mereka mungkin tidak boleh terima.

"Jadi, kadangkala kita perlu melakukannya secara sinis supaya kita boleh menyedarkan mereka yang mereka belum tentu boleh terlepas kalau mereka berbohong tentang perkara sebegini. Sekarang teknologi sudah canggih. Ada laman web yang boleh memeriksa kesahihan darjah kebesaran seseorang itu, lama-kelamaan orang ramai akan tahu juga," jelasnya.

Dalam pada itu, pelakon yang popular dengan siri 'Spanar Jaya' ini turut memberitahu penipuan ini merupakan satu jenayah yang boleh memudaratkan diri mereka sendiri. Ahmad Idham berkata dia tidak bertujuan mengaibkan mana-mana pihak, namun mahu menggunakan kuasa media untuk mengingatkan orang ramai bahawa perkara ini serius.

"Dulu kerajaan sendiri pernah menguar-uarkan bahawa penyalahgunaan darjah kebesaran ini boleh dianggap satu jenayah kerana pada ketika itu terlalu ramai orang menggunakan gelaran tersebut pada kad bisnes mereka.

"Saya tidak mahu mengaibkan sesiapa, saya cuma menggunakan kuasa media hiburan dan media sosial yang saya ada untuk mengingatkan satu sama lain bahawa ini bukan sesuatu yang boleh dijadikan bahan jenaka," ujarnya.

www.myartis.com / Sumber & foto: mStar & Instagram Ahmad Idham

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::